PPM/PNC ge hingaa committee thakah kurimathilumuge furusathu...\nޕީޕީއެމް/ޕީއެންސީގެ ސިޔާސީ ހަރާކާތްތައް\nފޯމް ވެބްސައިޓް އިން ލިބޭނެ\nއިންތިހާބު އޮންނާނީ އޮގަސްޓު 16 ގައި\nމި މަހުގެ 30 ގެ 18:00 ގެ ކުރިން ފޯމް ހުށައެޅުމަށް ވަނީ އެދިފައި\nކ. މާލެ | 23 ސެޕްޓެންބަރ 2020 | ބުދަ 03:02 | 2,828\nއިދިކޮޅުން ބޭއްވި ޕްރެސްކޮންފަރެންސެއްގެ ތެރެއިން - ޕީޕީއެމް\nއިދިކޮޅު ޕީޕީއެމް/ޕީއެންސީގެ ހިންގާ ކޮމިޓީތަކުގެ މެމްބަރުކަމަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއަންގާރަ ދުވަހު ޕްރޮގްރެސިވް ކޯލިޝަނުން ކޮށްފައިވާ އިއުލާނެއްގައި ބުނީ، ހިންގާ ކޮމިޓީގެ މެމްބަރުކަމަށް ކުރިމަތިލުމަށް އެދޭ ފޯމް ކޮންމެ ރަށެއްގެ ވަގުތީ އިންތިހާބީ ކޮމިޓީންނާއި، ޕީޕީއެމްގެވެބްސައިޓްއަދި ޕްރޮގްރެސިވް ކޯލިޝަންގެ އޮފީހުން ލިބެން ހުންނާނެ ކަމަށެވެ.\nއިންތިހާބަށް ކުރިމަތިލެވޭނީ އާންމު މެމްބަރުންނާއި، އަންހެން މެމްބަރުންގެ އިތުރުން އުމުރުން 35 އަހަރުނުވާ ޒުވާން މެންބަރުންނަށް ކަމަށް އިދިކޮޅުގެ އިއުލާނުގައި ބުންޏެވެ. ހިންގާ ކޮމިޓީ އަށް މެމްބަރުކަމަށް ވާދަކުރުމަށް ޝައުގުވެރިވާ މެމްބަރުން މި މަހުގެ 30 ގެ 18:00 ގެ ކުރިން ފޯމް ހުށައެޅުމަށް ވަނީ އެދިފައެވެ.\nރަށްރަށުގައިނަމަ ވަގުތީ އިންތިހާބީ ކޮމިޓީ އަށް، މާލޭގެ އަވަށްތަކަށް ކުރިމަތިލާ މެމްބަރުން ޕްރޮގްރެސިވް ކޮންގްރެސް ކޯލިޝަންގެ އޮފީހަށް ފޯމް ހުށައެޅުމަށް ވަނީ އެދިފައެވެ. މި އިންތިހާބު ބާއްވަނީ އަންނަ މަހުގެ 16 ވަނަ ދުވަހެވެ.\nޕީޕީއެމް/ޕީއެންސީން ހުރިހާ ރަށެއްގައި ހިންގާ ކޮމިޓީތަކެއް އިންތިހާބު ކުރަނީ އިދިކޮޅުން ކުރަމުންދާ މަސައްކަތް މިހާރަށްވުރެ ފުޅާކުރުމުގެ ގޮތުންނެވެ. ކޮމިޓީތައް އިންތިހާބުވެގެން ދިޔުމުން ސިޔާސީ މަސައްކަތްތައް މިހާރަށް ވުރެ އެތައް ގުނައެއް ފުޅާވެގެން ދާނެ ކަމަށް އިދިކޮޅުން ވަނީ ބުނެފައެވެ.


Aabaadheege nisbathun Covid-19 emme bodah fethurifaiva gaumu thakuge list ge 33 vanagai Raajje!\nއާބާދީގެ ނިސްބަތުން ކޮވިޑް-19 އެންމެ ބޮޑަށް ފެތުރިފައިވާ ގައުމު ތަކުގެ ލިސްޓުގެ 33 ވަނާގައި ރާއްޖެ\n-3weeks ago5- ޝަފްރާޒް އހ\nރާއްޖޭގައި ކޮވިޑް-19 ކޮމިއުނިޓީ ސްޕްރެޑަކަށްވެފައިވާ އިރު. މިބައްޔަށް ޕޮޒިޓިވް ވި މީހުންގެ އަދަދު މިވަނީ 1000 ގާތްވެފައެވެ.\nރާއްޖޭގެ ކޮވިޑް-19 ގެ ހާލަތާބެހޭގޮތުން ސަރުކާރުން ހާމަކުރައްވާ މައުލޫމާތުތަކުގައި ރާއްޖެއިން މި ބަލި ކޮންޓްރޯލްކުރުމަށް ކުރަމުން އަންނަ މަސައްކަތް މިނެކިރައި އުޅެނީ ސަރަހައްދީ ޤައުމުތަކާއެވެ. އެގޮތުން ސާކު ސަރަހައްދުގައި ރާއްޖެއާއި ގާތް ކުރާ އަދަދަށް ކޮރޯނާ ވައިރަސްއަށް ޓެސްޓް ހެދުނު ގައުމެއް ނެތްކަމަށް ނެޝަނަލް އެމަޖެންސީ އޮޕަރޭޝަން (އެންއޯއީސީ) ގެ ތަރުޖަމާނު މަބްރޫކް އަޒީޒް ވަނީ ރޭގެ ނޫސްވެރިންގެ ބައްދަލުވުމުގައި ވިދާޅުވެފައެވެ.\nސަރަހައްދީ ގޮތުން ކަން މިހެންއޮތްކަމުގައި ވީނަމަވެސް އާބާދީގެ ނިސްބަތުން ކޮވިޑް-19 ގެ އަސަރު ރާއްޖެއަށް ކޮށްފައިވާ މިންވަރު ދެނެގަތުމަކީވެސް ވަރަށް މުހިންމުކަމެކެވެ.\nތަފާސް ހިސާބުތަކަށް ބަލާލާއިރު އާބާދީގެ ނިސްބަތުން ރާއްޖޭގައި ކޮވިޑް-19 ފެތުރެމުންދަނީ ހާސްވާންޖެހޭ ފަދަ ހަލުވިމިނެއްގައިކަން ފާހަގަކޮށްލަންޖެހެއެވެ.\nކޮވިޑުގެ ތަފާސްހިސާބުތައް އާބާދީގެ ނިސްބަތުން ބަލައިލާއިރު ރާއްޖޭ މިވަނީ އެ ލިސްޓުތަކުގެ ކުރީސަފުގައިއެވެ. ސާކުގެ ގައުމުތައް ބަލައިލާއިރު އާބާދީގެ ނިސްބަތުން ކޮވިޑަށް ޕޮޒިޓިވް މީހުން އެންމެ ގިނައީ ރާއްޖޭގައިއެވެ.\nނިސްބަތުން ބަލާއިރު އާބާދީގެ ކޮންމެ އެއްމިލިއަން މީހެއްގެ ތެރެއިން 1,545 މީހުންނަށް ނުވަތަ 0.155 އިންސައްތަ މީހުން ރައްޖެއިން މިހާތަނަށް ޕޮޒިޓިވް ވެފައިވާއިރު މިއީ ސަރަހައްދުގެ އެހެން ގައުމުތަކުގެ އަދަދު ތަކާއި އަޅައި ކިރާއިރު ވަރަށް ތަފާތު ބޮޑު ފަރަގެކެވެ.\nސާކުގެ ގައުމުތަކުގެ ތެރެއިން ރާއްޖެ ދޫކޮށް ޕޮޒިޓިވް މީހުން ދެން އެންމެ ގިނަ ޕާކިސްތާނުގައި އާބާދީގެ ނިސްބަތުން ޕޮޒިޓިވް ވެފައި ވަނީ މިލިއަނަކުން 133 މީހުން ނުވަތަ 0.013 އިންސައްތައެވެ. މިއީ ރާއްޖެއާއި ބަލާއިރު އެތައްގުނަ ދަށް އަދަދެކެވެ.\nސަރަހައްދުން އެންމެ ދަށުގައި އުޅެނީ ނޭޕާލެވެ. 29 މިލިއަން މީހުންގެ އާބާދީއެއް އޮންނަ ނޭފާލް އިން މިހާތަނަށް ބައްޔަށް ޕޮޒިޓިވް ވެފައި ވަނީ އެންމެ 110 މީހުންނެވެ. އާބާދީގެ ނިސްބަތުން އެއީ ކޮންމެ އެއްމިލިއަނަކުން އެންމެ4މީހުންނެވެ.\nމި ތަފާސް ހިސާބުތަކުން ދައްކާގޮތުން މުޅި ސާކުގެ ހުރިހާ ޤައުމެއްގެ ކޭސްތައް އާބާދީގެ ނިސްބަތުން ބަލައިލިނަމަވެސް އޭގެ 78 އިންސައްތަ އެއީ ރާއްޖެއެވެ.\nމިއާއެކު ދެކުނު އޭޝީއާގެ ހުރިހާ ގައުމުތަކަށް ބަލައިލާއިރުވެސް އާބާދީގެ ނިސްބަތުން ބައްޔަށް ޕޮޒިޓިވް މީހުން އެންމެ ގިނައީ ރާއްޖޭގައިއެވެ.\nމުޅި އޭޝިޔާ ބައްރަށް ބަލައިލާއިރުވެސް ބަލި އެންމެ ބޮޑަށް ފެތުރިފައިވާ ގައުމުތަކުގެ ތެރެއިން އަށްވަނައިގައި އޮތީ ދިވެހިރާއްޖެއެވެ. ރާއްޖޭގައި ބަލި މިހާރު ފެތުރެމުން ދާ ރޭޓުން ދާނަމަ ސަރަހައްދުން7ވަނަ އަށް ވަރަށް އަވަހަށް އަރާނެކަމަށް ބެލެވެއެވެ.\nދުނިޔޭގެ ހުރިހާ ގައުމަކަށް ބަލައިލާއިރު އާބާދީގެ ނިސްބަތުން ބަލި އެންމެ ބޮޑަށް ފެތުރިފައިވާ ގައުމު ތަކުގެ ލިސްޓުގެ 33 ވަނައިގައި އޮތީ ރާއްޖެއެވެ.\nމި ބައްޔަކީ ސަރުކާރުން ގަސްދުގައި އިމްޕޯޓު ކުރި ބައްޔެކެވެ. މިކަމާމެދު އެއްވެސް ޝައްކެއް ނެތެވެ.\nހާދަދެރަޔޭ ވާނީވެސް މިހެނޭ "އެގައުމުގެ އެބޭފުޅުން ގާނޫނާ ހިލާފަށް މިތަނަށް އެތެރެވީމާ" މިލިންކު ބައްލަވާލައްވާފައި އެއްޗެއް ލިޔުއްވައިދެއްވި ދާނެތޯ؟ https://thefinancialexpress.com.bd/views/remittance-next-largest-source-of-income-1577889591\nދުނިޔޭގެ އެހެންގައުމިތަކާ އަޅާބަލާއިރު ދިވެހިރާއްޖޭގެ ވެރިރަށް މާލޭގައި ބަލިޖެހޭ މީހުން ގިނަވާނެއެވެ. އެއީ ކުޑަތަންކެއްގައި އެތައް ބަޔަކު އުޅޭ ތަނަކަށްވާތީއެވެ. ހަގީގަތުގައި މާލެއަކީ މީހުން ދިރިއުޅެން ހެޔޮވާވަރުގެ ތަނެއްނޫނެވެ. ދުނިޔޭގެ ގައުމުތަކުގައި އާބާދީ ކޮތަންމެ ބޮޑަސް އާބާދީތައް އޮންނަނީ ވަރަށް ދުރަށް ބެހިފައެވެ. ޢަދި ލޮކްޑައުންގެ ފައިދާވެސް މާލޭއާއި އަޅާ ބަލާއިރު އެހެން ގަައުމުތަކުގައި މާބޮޑަށްވެސް ކުރެއެވެ


Mives Adeeb ge jareemaa eh: verikamah "zaharulaan" thahyaaruvi\nމިވެސް އަދީބުގެ ޖަރީމާއެއް: ވެރިކަމަށް "ޒަހަރުލާން" ތައްޔާރުވި\nއަދީބު ކޯޓުން ނެރެގެން ގެންދަނީ - އަވަސް ފޮޓޯ: މުހައްމަދު އަޒާން\nޝަރީއަތްތައް ކުރިއަށް ދިޔަ ވަރަކުން ކުރީގެ ނައިބު ރައީސް އަހުމަދު އަދީބުގެ ގިނަ ވާހަކަތަކެއް ދަނީ ފަޅާއަރަމުންނެވެ. ނުވަތަ ތުހުމަތުތައް ދަނީ އިތުރުވަމުންނެވެ. ޝަރީއަތުގައި ސާބިތުވެފައިނުވީ ނަމަވެސް އަދީބާ ގުޅުން އޮންނަ އެމްއެންޑީއެފްގެ އޮފިސަރަކު ދީފައިވާ ހެކި ބަހުން އަދީބާ ގުޅޭ އިތުރު ވާހަކަތަކެއް މިވަނީ އެނގިގެން ގޮސްފަ އެވެ.\n"ފިނިފެންމާ" ލޯންޗްކޮޅުގައި އެއްޗެއް ގޮއްވާލީ އަދީބު ކަމަށް ބުނެ ދައުލަތުން އޭނާގެ މައްޗަށް ދައުވާކޮށްފައިވާއިރު އެ ގޮއްވާލާފައިވަނީ އަދީބުކަން އަދި ސާބިތުވެފައެއް ނުވެ އެވެ. ނަމަވެސް ތުހުމަތުތައް ވަރަށް ވަރުގަދަ އެވެ. އަދީބާ ދެކޮޅަށް މިއަދު ހެކި ބަސް ދީފައިވާ ސިއްރު ހެކިވެރިޔާއަކީ ބަޑިބޭހުގެ ކަންކަމުގައި އަދީބު އަބަދުވެސް ބައްދަލުކުރާ މީހާ އެވެ. އޭނާއާ އެކި ފަހަރު މަތިން އަދީބު ބައްދަލުކޮށްފައިވާއިރު، އޭނާއަކީ ގޮވާތަކެއްޗާ ބެހޭ ގޮތުން ޗައިނާ، އިންޑިއާ އަދި ޕާކިސްތާނުން ތަމްރީނު ހޯދާފައިވާ މީހެކެވެ.\nނާޒިމްގެ މައްސަލާގެ ތަހުގީގަށް ނުފޫޒު!\nކުރީގެ ނައިބު ޑިފެންސް މިނިސްޓަރު މުހައްމަދު ނާޒިމްގެ އެޕާޓްމެންޓުން ހަތިޔާރު ފެނުމާ ގުޅިގެން ބަޑި ގުދަނުގެ ހާއްސަ އޮޑިޓެއް ވަނީ ކޮށްފަ އެވެ. ހެކިވެރިޔާ ވެސް މި އޮޑިޓްގައި ބައިވެރުވެފައިވެ އެވެ. އެ އޮޑިޓުން ބަޑި ގުދަނުން ހަތިޔާރު މަދުވިކަމުގެ މައުލޫމާތު ހެކިވެރިޔާއަށް ލިބުނެވެ. ހަތިޔާރު މަދުވި މައްސަލަ ތަހުގީގުކުރުމަށް ހެކިވެރިޔާ މަސައްކަތްކުރުމުން އަދީބުގެ ފަރާތުން އޭނާއަށް ދެފަހަރެއްގެ މަތިން އިންޒާރު ލިބުނު ކަމަށް އޭނާ ބުނެފައިވެ އެވެ. އޭނާގެ ސައިކަލަށް ގެއްލުންދީ، ސައިކަލް ވަގަށް ނަގާފައިވެސްވެ އެވެ. އޭނާ އަދީބާ ބައްދަލުކުރީ އޭގެ ފަހުންނެވެ.\nނާޒިމާއި އަދީބު - ފޮޓޯ: ވަގުތު\nމޭޑޭގައި އިމްރާން ހައްޔަރުކުރި!\nހެކިވެރިޔާ ބުނާ ގޮތުން މޭޑޭގައި ސިޔާސީ ސްޓަންޓެއް ޖައްސަވަން އަދީބު މަސައްކަތްކުރެއްވި އެވެ. އެކަމާ ހެކިވެރިޔާއާއި އަދީބު ވަނީ ބައްދަލުކޮށްފަ އެވެ. ބައްދަލުކުރީ "ސްޓޮޕް އެންޑް ޝޮޕް" ހުންނަ އިމާރާތުގައި އަދީބު ދިރިއުޅުއްވި އެޕާޓްމެންޓްގަ އެވެ. އެ އަޕާޓްމެންޓުން ހެކިވެރިޔާއަށް ވަނީ ފިސްތޯލައެއް ވެސް ފެނިފަ އެވެ.\nމޭޑޭގައި ސިޔާސީ ސްޓަންޓެއް ޖެއްސުމުގެ ގޮތުން އޭރުގެ ސީޕީ ހުސެއިން ވަހީދުގެ ކާރު ގޮއްވާލުމަށް އަދީބު ވަނީ ރާވާފަ އެވެ. ހެކިވެރިޔާ ބުނީ އެގޮތަށެވެ. އެ ކާރު ގޮއްވާލަން ރޭވީ، ޓޯޔާޑްގައި ހުސް ކާރު އޮންނަ ވަގުތެއްގަ އެވެ. ކާރު ގޮއްވާލުމަށް ބޭނުންވާ އައިއީޑީ ހަދައިދޭން ހެކިވެރިޔާ ގާތު އަދީބު އެދުމުން އޭނާ ވަނީ އެކަން ކޮށްދީފަ އެވެ. ފުރާނައަކަށް ގެއްލުން ނުވާނެ ކަމަށް ބުނުމުންނެވެ. ހެކިވެރިޔާ ބުނެފައިވާ ގޮތުގައި ގޮވާޒާތުގެ ތަކެތި ވެސް އަދީބުގެ އަތުގައި ހުއްޓެވެ.\nހެކިވެރިޔާ ބުނީ، އައިއީޑީ އަދީބާ ހަވާލުކުރުމުން، އެ ގޮއްވާލަނީ އަދާލަތު ޕާޓީގެ ރައީސް އިމްރާން އަބްދުﷲ ހައްޔަރުކުރުމަށް ކަމަށް އަދީބު ވިދާޅުވި ކަމަށެވެ.\nމީހުން މަރާލަން ޒަހަރު ހޯއްދެވުން\nމިފަހުން ރާއްޖޭގައި ފާހަގަކުރި އެންމެ ކުލަގަދަ މުނާސަބަތުގައި ކަމަށްވާ މިނިވަން 50 އާ ދިމާކޮށް ޒަހަރު ހޯދަން އަދީބު މަސައްކަތްކުރި ކަމަށް ހެކިވެރިޔާ ވަނީ ބުނެފަ އެވެ.\nއޭނާ ބުނީ، މިނިވަން 50 ގައި އަދީބާ ދިމާވި ކަމަށާއި ދިމާވުމުން އެއްސެވީ ޒަހަރު ލިބޭނެ ތަނަކާމެދު ކަމަށެވެ. ޖަވާބަކަށް އޭނާއަށް ނޭނގޭ ކަމަށް ބުނި ކަމަށް ހެކިވެރިޔާ ބުންޏެވެ.\nއެއަށްފަހު ދެން އަދީބާ ހެކިވެރިޔާ ބައްދަލުވެފައިވަނީ ސެޕްޓެމްބަރު މަހުގެ ތެރޭގަ އެވެ.\nއިންޒާރުދޭ ވީޑިއޯގެ މަންޒަރެއް --\nއަމިއްލައަށް އިންޒާރުދީ ވީޑިއޯއެއް!\nރައީސް އަބްދުﷲ ޔާމިނަށާއި އޭރުގެ ނައިބު ރައީސް އަދީބަށް އިންޒާރުދީ ވީޑިއޯ ޔޫޓިއުބަށް އަޕްލޯޑްކޮށްފައިވެ އެވެ. މޫނު ފޮރުވައިގެން ތިބަ ބަޔަކު އައިއެސް ކަމަށް ބުނެ ރައީސް އާއި ނައިބު ރައީސް އިސްލާހުވުމަށް ވަނީ އަންގާފަ އެވެ. މި މައްސަލާގައި ސަންގް ޓީވީ ބަލާ ފާސްކޮށްފައިވެ އެވެ. ތުހުމަތުކުރެވެނީ އެ ވީޑިއޯ ޔޫޓިއުބަށް އަޕްލޯޑްކުރީ ސަންގް ޓީވީ ތެރޭން ކަމަށެވެ.\nއިއްޔެ ހެކި ބަސް ދިން ހެކިވެރިޔާ ބުނީ، އެ ވީޑިއޯ ޔޫޓިއުބަށްލީ އަދީބު އަމިއްލައަށް ކަމަށް އަދީބު އޭނާ ގާތު ވިދާޅުވި ކަމަށެވެ. އަދި ވީޑިއޯއާ ގުޅިގެން ސިޔާސީ ސްޓަންޓެއް ޖެއްސެވުމަށް އެއްޗެއް ގޮއްވާލަން އައިއީޑީ ތައްޔާރުކުރުމަށް އަދީބު ވަނީ ހެކިވެރިޔާ ގާތު އެދިފަ އެވެ.\nލޯންޗެއް ގޮއްވާލަން އައިއީޑީއެއް ތައްޔާރުކުރި!\nސިޔާސީ ސްޓަންޓް ޖެއްސުމަށް ތައްޔާރުކޮށްދޭން އެދުނު އައިއީޑީ ހެކިވެރިޔާ ތައްޔާރުކޮށްދިނެވެ. އޭނާ ބުނީ ގޮތުގައި ޑަމީ އެއްޗެއްގެ ގޮތުގައި ފުރަތަމަ އައިއީޑީ ގޮއްވާލާނީ ގަލްފް ކްރާފްޓްގެ ލޯންޗެއްގައި ކަމަށް އަދީބު ވިދާޅުވި އެވެ. އަސްލު އެތި ގޮއްވާލާނީ ފަހުން ކަމަށެވެ. އެ އައިއީޑީ ގޮއްވާލާނެ ތަނެއް އަދީބު ހެކިވެރިޔާ ގާތު ނުބުނެ އެވެ.\nބާރުގަދަ އައިއީޑީއެއް ތައްޔާރުކޮށްދިނުމަށް ހެކިވެރިޔާ އެ އައިއީޑީ ލާފައިވަނީ ލިޔެލާޖަހާފައިވާ މެދު ސައިޒެއްގެ ދަޅަކަށެވެ. އެ ދަޅުން ވަނީ ލިޔެލާ ކަހާލާފަ އެވެ. އެ ދަޅު އަދީބާ ހަވާލުކުރުމުން 27 ވަނަ ދުވަހުގެ ނިޔަލަށް ބައިދަން ޖެހޭ ކަމަށާއި އެހާ ދުވަހަށް ބެޓަރީ ހުންނާނެތޯ އަދީބު ސުވާލު ކުރެއްވި ކަމަށް ހެކިވެރިޔާ ބުންޏެވެ. އެކަމުގެ ޔަގީންކަން ދެވެން ނެތް ކަމަށް ހެކިވެރިޔާ ބުންޏެވެ.\nލޯންޗުކޮޅުގައި އެއްޗެއް ގޮވައިގެން ހަރަކާތްތެރިވަނީ --\n2018 ނޫނީ އޭގެ ކުރިން ވެރިކަމަށް!\nމި ބުނާ ހެކިވެރިޔާ ބުނާ ގޮތުން އަދީބު ދިޔައީ ވެރިކަމަށް ވެސް ފައި ވިއްދަމުންނެވެ. އެގޮތުން މިދިޔަ އަހަރުގެ ސެޕްޓެމްބަރު މަހުގެ 27 ވަނަ ދުވަހު އަދީބު ދިރިއުޅުއްވި ރެހެންދި ފްލެޓްގައި ހެކިވެރިޔާއާ ބައްދަލުވިއިރު އެ ވާހަކަތައް އަދީބު ވަނީ ދައްކާފަ އެވެ.\nހެކިވެރިޔާ ބުނީ، އެ އެޕާޓްމެންޓަށް އޭނާ ދިޔައިރު އަދީބު އިންނެވީ މީހަކާ ފޯނުން ވާހަކަ ދައްކަވަން ކަމަށެވެ. ފޯނުން ވާހަކަ ދައްކަވަމުން، "މިނިސްޓަރު ޝައިނީ އުޅެނީ ވައި ޖަހަން" މިހެން ވިދާޅުވި ކަމަށް ހެކިވެރިޔާ ބުންޏެވެ. އަދި އޭގެ އަނެއް ދުވަހު ރައީސްއަށް މަރުހަބާ ދެންނެވުމަށް ނުދާނެ ކަމަށް ވެސް ވިދާޅުވި ކަމަށް ހެކިވެރިވާ ބުންޏެވެ.\nއެ ދުވަހު ހެކިވެރިޔާ ވާހަކަ ދައްކަވަމުން އަދީބު 2018 އަށް ނިކުންނަވާނެ ކަމަށް ވިދާޅުވި ކަމަށް އޭނާ ބުންޏެވެ. އަދި "އޭގެ ކުރިން ވެސް އާދެވިދާނެތާއޭ،" މިހެން އަދީބު ވިދާޅުވި ކަމަށް ހެކިވެރިޔާ ބުންޏެވެ.\nމިފަދަ ވާހަކަތައް އަޑުވި މީހެއްގެ ފުރާނައަށް ނުރައްކާވެދާނެ ކަމުގެ ބީރު ހީވެ، އަދީބަށް ތައްޔާރުކޮށްދިން އައިއީޑީގެ ބާރު ހެކިވެރިޔާ ދަށް ކުރި ކަމަށް އޭނާ ބުންޏެވެ.


އަމިއްލަ މަސައްކަތުން ހޯދި އާމްދަނީއާ އެކު، އެންމެ ޒުވާން ބިލިއަނަރުގެ މަގާމު މިދިޔަ އަހަރު ލިބުނު އެމެރިކާގެ ސެލެބްރިޓީ ކައިލީ ޖެނާގެ ނަން ފޯބްސްގެ ބިލިއަނަރުންގެ ލިސްޓުން އުނިކޮށްފި އެވެ.\nވާޗުއަލް ރޭހެއްގައި މަކަރު ހެދުމުން ބޮޑު ޖޫރިމަނާއެއް\nޖަރުމަނުގައި ކުރިއަށް ގެންދާ ވާޗުއަލް ރޭހެއް ކަމަށްވާ "ރޭސް އެޓް ހޯމް ޗެލެންޖް ސީރީޒް" ގައި، ފޯމިއުލާ އީ ގައި ވާދަކުރާ ޑެނިއެލް އެބްޓް އޭނާގެ ނަމުގައި އެހެން މީހަކު ބައިވެރިކުރުވި މައްސަލައެއް ފަޅާއަރައި މުބާރާތުން ޑިސްކޮލިފައިކޮށް، ކުރި ކުށުގެ އަދަބެއްގެ ގޮތުގައި ޗެރިޓީއަކަށް 10,957 ޑޮލަރު ދައްކަން ޖެހިއްޖެ އެވެ.\nބުލޭގެ އަލްބަމުން، ފޮނިފޮނި މާޒީއެއްގެ ތެރެއަށް\nފަތިހު ފަތިހާ ތެދުވެ، މަޖީދީ މަގާއި ބޮޑެތި ބައެއް މަގުތަކަށް ކުޑަކުދިންނާއި އެކި އުމުރުގެ އެތައް ބަޔަކު ނުކުމެ، އިންތިޒާރުކުރަން ފަށަ އެވެ. ސިފައިން ތިބެނީ، އާންމުން މަގު ހުރަސް ކުރުން ފަދަ ކަންކަން ހުއްޓުވާށެވެ. އެންމެން ފޯރީގައި ބަލަން އެ ތިބެނީ ގައުމީ ބައިސްކަލް ރޭހުގެ ދުއްވުންތެރިންގެ ވާދަކުރުމެވެ.\nMay 19, 2020 62\nމަންމަ މަރުވާކަށް ބޭނުމެއް ނޫން، އެހީވެދީ!\nމަންމަ އޮތީ ކެންސަރު ބަލީގެ އެންމެ ފަހު ސްޓޭޖްގެ ޝިކާރައަކަށް ވެފަ އެވެ. މާ ދުރު ނޫން ހިސާބެއްގައި، އެހެން އެނދެއްގައި، ލޯފަން ދޮންބައްޕަ އޮތެވެ.\nމައިކަލް ޖޯޑަންގެ ބޫޓު 560،000 ޑޮލަރަށް ވިކިއްޖެ\nއެމެރިކާގެ ބާސްކެޓް ލެޖެންޑް މައިކަލް ޖޯޑަންގެ ކެރިއަރުގައި ބޭނުންކުރި ތާރީހީ ބޫޓް ނީލަމުގައި ވިއްކައިލެވޭނެ ކަމަށް ލަފާކުރި އަގަށް ވުރެ އެތައް ގުނައެއް ބޮޑުކޮށް ވިކިއްޖެ އެވެ.\nއެންމެ ކުރު ފިރިހެނަކީ ކޮލަމްބިއާ މީހެއް\nމި ވަގުތު ދުނިޔޭގައި ހުރި، އިސްކޮށްލުން އެންމެ ކުރު ފިރިހެނަކީ ކޮލަމްބިއާގެ އެޑްވަޑް ނިނޯ ހެނަންޑޭޒް ކަމަށް ގިނިސް ވޯލްޑް ރިކޯޑުން ބުނެފި އެވެ.\nޝިފާނާ: ގައުމަށްޓަކައި ނުކުމެ ހުރި އެއް ވޮލަންޓިއަރު\nމައިންބަފައިން ބުރަ މަސައްކަތުން އޭނާ ބަލައި ބޮޑުކުރީ އަގަކާ ނުލަ އެވެ. ކިޔެވި އިރު އާއިލާ އާއި ޓީޗަރުންނާއި މުޖުތަމައުގެ އަޅާލުމާއި ލޯބި ލިބުނީ ވެސް ހިލެ އެވެ. ނަސީބު ރަނގަޅު...\nކޮވިޑް-19ގެ ތަރުޖަމާން، މުހައްމަދު މަބްރޫކް އަޒީޒްގެ ވާހަކަތައް ކޮންމެ ދުވަހަކު އަޑުއެހުމަކީ ރާއްޖެ މިއޮތް ބަލިމަޑުކަމުގައި، މިހާރު އާއްމުންގެ ދިރިއުޅުމުގެ އެއްބަ އެވެ. ކިޔައިދީ،...\nކޮރޯނާވައިރަހާ އެކު ކުރިމަތިވެފައިވާ މާލީ ދަތިތަކުން އަރައިގަތުމަށް، އިނގިރޭސިވިލާތުގެ މަޝްހޫރު މަހުޖަނު ރިޗަޑް ބްރޭންސަންގެ ޖައްވީ ޓޫރިޒަމަށް ހާއްސަ ކުންފުނި ވާޖިން ގެލޭޓިކްގެ ހިއްސާ ވިއްކަން ނިންމައިފި އެވެ.\nMay 09, 2020 7\nއަމީނާ: ދިވެހި ޖިންސުއްލަތީފުންގެ "ރޫހު"\nއެއީ 1950ގެ ފަހުބައިގެ އަހަރުތަކެވެ. ސަރުކާރުން ނިންމީ އަމީނިއްޔާ އާއި މަޖީދިއްޔާގެ 15 އަހަރުން މަތީގެ ދަރިވަރުން އިމްތިހާނުކުރުމަށް ފަހު މަދަރުސާ އިން ވަކިކޮށް ސަރުކާރުގެ ވަޒީފާތަކަށް ލެއްވުމަށެވެ. ކިޔެވުމުގެ މާހައުލުގައި ނުލާހިކު މަޖާކޮށް އުޅުނު އެކުދިންނަށް މަދަރުސާ އިން ވަކިވުމުން ޖެހުނީ ހަތާ ތަޅާލީމާ ކުޅަނދުރަށް ޖެހޭ ހާލެވެ....\nއަމީނާއާ ގުޅޭ މުހިންމު ހަނދާނެއް: ފަހު ސިޓީފުޅު\nއަމިއްލައަށް ދަސްކުރި ހާއްސަ އިންޖީނިއަރު\nކޮންމެ ދާއިރާއަކުން ވެސް ވަކި ކަމަކަށް ގިނަ ބަޔަކު ހާއްސަ އެވެ. އެއީ ޓެކްނިކަލް މަސައްކަތެއް ކަމަށް ވިޔަސްމެ އެވެ. ނަމަވެސް އިންޖީނިއަރު، އަހުމަދު ރަޝީދު (އަހުމަދުފުޅު) ވަރަށް...\nMay 06, 2020 3\nޕިއުޑިޕައިއާ އެކު ޔޫޓިއުބުން ހާއްސަ ޑީލެއް\n"ވަރުބަލިވެއްޖެ" ކަމަށް ބުނެ ވަގުތީ ގޮތުން ޔޫޓިއުބާ ފެއަށް ޖެހުނުކަން މިދިޔަ ޑިސެމްބަރު މަހު އިއުލާންކުރުމަށް ފަހު މި އަހަރަގެ ކުރީކޮޅު އަލުން އެ ޕްލެޓްފޯމަށް އައި މަޝްހޫރު ޔޫޓިއުބް...\nMay 04, 2020 16\nއޭވިއޭޝަން ދާއިރާގެ ހިދުމަތްތެރިޔާ ސޯލިހު އަވަހާރަވެއްޖެ\nރާއްޖޭގެ އޭވިއޭޝަން ދާއިރާގެ މައި އެއް ތަނބު ކަމަށް ބެލެވޭ މުހައްމަދު ސޯލިހު މިއަދު އަވަހާރަވެއްޖެ އެވެ.\nއެމެރިކާގެ ޖައްވީ އިދާރާ ނާސާ އިން މާސް އަށް ދާން ކުރާ މަސައްކަތަކަށް ހާއްސަކޮށްގެން އުފައްދާފައިވާ އުޅަނދަކަށް ނަން ދިނުމުގެ ފުރުސަތު 17 އަހަރުގެ ކުއްޖަކަށް ލިބިއްޖެ އެވެ.\nހޮސްޕިޓަލުން އޭނާ ފިލީ! ދެން ފެތުރުނީ ޝިގެއްލާ!\nރާއްޖެ އާއި އިންޑިއާއާ ދެމެދު ދަތުރުކުރި ބޯޓެއްގެ ފަޅުވެރިއެކެވެ. ދަތުރަކަށް ފަހު މާލެ އައި އިރު އޭނާ ބޭރަށް ހިންގަ އެވެ. ސެންޓްރަލް ހޮސްޕިޓަލްގައި އެޑްމިޓްކުރި އެވެ. ރޭގަނޑު އޭނާ އެތަނުން ފިލަ އެވެ. ހެންވޭރުކޮޅު ގެއެއްގައި މަޑުކުރެ އެވެ. އެގޭގެ ބައެއް މީހުން ބޭރަށް ހިންގަން ފެށި އެވެ. އެންމެ ދެކުނުގެ ރަށަކަށް ނިސްބަތްވާ މީހަކަށް...\nކޮވިޑް-19 ޖެހިފައިހުރި ކަމަށް ބުނީ "ދިރާސާއަކަށް"\nމިދިޔަ ފެބްރުއަރީ މަހުގެ ތެރޭގައި މަތިންދާބޯޓަކަށް އަރައި، ކޮރޯނާވައިރަހަށް ޕޮޒިޓިވް ކަމަށް ބުނެ ފަސިންޖަރުން ބިރުގެންނެވި މައްސަލައެއްގައި ކެނެޑާ މީހަކަށް ދައުވާކޮށްފައި ވަނިކޮށް، ހަމަ މިފަދަ މައްސަލައެއްގައި އެމެރިކާގެ ޒުވާނެއްގެ މައްޗަށް ވެސް ދައުވާކޮށްފި އެވެ.


ޒައިނާ - 01 - DhiDaily\nޝައްވާލު މަހުގެ 30 ވަނަ ދުވަހެވެ. އިރުއޮއްސެމުން ދިޔަ އިރު އާބިދާ އިނީ ބ.ތުޅާދޫ އަތިމަތީގައި ހުރި ޖޯލިފަތީގައި އިށީނދެލައިގެންނެވެ. ޖެހޭ މަޑުމަޑު ވައިރޯޅިން އުފާލިބިގަތުމަށްޓަކައި ރަށުގެ އެކިއެކި އުމުރުފުރައިގެ އަންހެނުންނާއި ފިރިހެނުން އަރިތިމަތީގައި ހުރި އެކިއެކި ހޮޅުއަށިތަކުގައާއި، އަދި ޖޯލިތަކުގައި އިށީނދެލައިގެން ތިއްބެވެ. ކުޑަކުދިންތައް ރާޅުބީއްސާލާ ހިސާބުގައި ދުވުމާއި ސަކަރާތުގައި އުޅެމުންދެއެވެ. އާބިދާގެ ލޯ އަމާޒުވެފައި ހުރީ ފަޅުތެރެއަށް ވަދެގެން އައި ދޯންޏާއިދިމާއަށެވެ. އާބިދާގެ އަންހެން ދަރިފުޅު ޒައިނާ މާލޭގައި ކިޔަވަން ހުރުމަށް ފަހު އެދޯނިން އެނބުރި ރަށަށް އަންނަނީއެވެ. ޗުއްޓީއަކަށެވެ.\nއާބިދާއާއި ނަޒީފުގެ ކައިވެންޏަށް މިވީ 20 އަހަރުތެރޭގައި2ކުދިން ލިބިފައިވެއެވެ. އެއީ ޒައިނާ އާއި ޒައިދެވެ. ޒައިނާގެ ޢުމުރުން މިއީ 18 އަހަރެވެ. ޒައިދުގެ އުމުރުން 16 އަހަރެވެ. އާބިދާ އަކީ ރަށުގެ ވަރަށް ފަޤީރު ޢާއިލާއަކަށް ނިސްބަތްވާ މީހަކަށް ވާތީ ނަޒީފު އާބިދާއާއި ކައިވެނި ކުރީ މައިންބަފައިންގެ ނުރުހުމުގައެވެ. ކައިވެންޏަށް ފަހު ނަޒީފަށް ޖެހުނީ ގެއިން ނުކުންނާށެވެ. ނާޒީފާއި އާބިދާ ދިރިއުޅެމުން ގެންދިޔައީ ވަރަށް ނިކަމެތި ހާލުގައެވެ. މި ދެމަފިރިންނަކީ ވެސް މާބޮޑު ތަޢުލީމެއް ލިބިފައިވާ ބަޔަކަށްނުނވާތީ، ނަޒީފު ގަސްދު ކުރީ އާންމުދަނީ ހޯދުމަށް މަހަށްދިއުމަށެވެ. އަދި ޢާބިދާ ވަލުން ދަރުކޮށުމާއި، ފަންގިވިޔުމާއި، ރޯނުވެށުން ފަދަ މަސައްކަތްތައް ކުރަމުން ގެންދިޔައެވެ. ކައިވެންޏަށް2އަހަރުވީ އިރު ޒައިނާ ލިބިއްޖެއެވެ. އޭގެ ދެ ތިން އަހަރު ފަހުން ޒައިދު ލިބިއްޖެއެވެ. ކޮންމެ ދުވަހަކު ވެސް ދެ މަފިރިން ލޯބޯ ފިއްސައިގެން ލިބޭ ލާރިކޮޅުން ދެ ކުދިންނަށް ބޭނުންވާ ކަންކަން ހަމަހަމައަށް ކޮށްދެވޭތޯ ވަރަށް މަސައްކަތް ކުރިއެވެ. ނަމަވެސް އެކުދިންނަށް ބޭނުންވާ ކަންކަން އެންމެ ފުރިހައަކަށް ކޮށެއް ނުދެވެއެވެ. އެ ދުވަސްކޮޅު ނަޒީފުގެ ރައްޓެއްސެއް ކަމުގައިވާ އަޒުހަރު އެރަށަށް އައީ ގޮއިދޫއަށް ދިޔަ މަގުމަތީގައި ނަޒީފާ ބައްދަލުކޮށްލުމަށެވެ. ނަޒީފާ ބައްދަލު ކޮށްލުމަށްޓަކައި އަޒުހަރު އެރަށުގައި މަޑުކޮށްލި މަދުވަގުތު ކޮޅުގައި ވެސް ނަޒީފުމެންގެ ނިކަމެތި ހާލު ފެނި ނަޒީފަށް އެހީތެރިވުމަށް ގަސްދުކޮށް ކިޔަވައިދިނުމަށްޓަކައި ޒައިނާ މާލެ ގެންދަން އެދުނެވެ. އަޒުހަރުގެ ދެމަފިރިންނަށް އޭރު ދަރިޔަކު ލިބިފައި ނެތުމާއެކު އަޒުހަރު ބޭނުންވީ ޒައިނާ މާލެ ގެންގޮސް އެމީހުންގެ ދަރިޔަކު ފަދައިން ކިޔަވައިދީގެން ގެންގުޅުމަށެވެ. ނަޒީފާއާއި އާބިދާ އެކަމާ އެއްބަސްވީ ހިތުން ރުހުމުންނެވެ. ދަރިފުޅަށް ރަނގަޅު މުސްތަޤްބަލެއް ހޯދައިދިނުމަށްޓަކައެވެ. އަޒުހަރު އެދަތުރު ދިޔައީ ޒައިނާ ގޮވައިގެންނެވެ. އޭރު ޒައިނާގެ ޢުމުރުން އެންމެ7އަހަރެވެ. މިއަދު ޒައިނާ ރަށަށް އެއަންނަނީ ގާތްގަޑަކަށް 11 އަހަރު ފަހުންނެވެ. ޒައިނާ ބޭނުންވީ މަންމައާއި ބައްޕަ އާއި އަދި ކޮއްކޮ އާއެކު މި އަހަރުގެ މިރޯދަމަސް ރަށުގައި ހޭދަކޮށްލުމަށެވެ.\nދޯނިން އައި މީހުންތައް ފައިބަމުން ދިޔައެވެ. އާބިދާ ތެދުވެގެން އެދިމާއަށް ހިނގައިގަތެވެ. ދޯންޏާއި ވަރަށް ކައިރިއަށް ދެވުނުތަނާ ޒައިނާ ދޯނިން ފުންމައިލައިގެން އައިސް އާބިދާ ގައިގައި އޮޅުލައިގަތެވެ. ނޫކުލައިގެ ޖިންސަކާއި ރަތްކުލައިގެ ކުރު ޓޮޕެއް ލާފައި ހުރި ޒައިނާ ފެންނަނީ ވަރަށް ޒަމާނީ ކޮށެވެ. ޒައިނާގެ ބޮޑު ފަން އިސްތަށިގަނޑު މައްޗަށް ހުޅިއެއް ޖަހާލާފައިހުރި ފެންނަނީ ވަރަށް ރީއްޗެވެ.\n”ދަރިފުޅާ…… “ އާބިދާ ޒައިނާ ގަޔާދުރުކޮށްލަމުން ބުނެލިއެވެ.\n”ލައްބަ މަންމާ…. މަންމަ ކިހިނެތްތަ..؟ ކޮބައިތަ ބައްޕަ…؟ ކޮބައިތަ ކޮއްކޮ….؟ އެތައް ދުވަހަކަށް ފަހު މަންމަ ފެނުމުން ޒައިނާ އުފަލުން ގޮސް އަނެއްކާ ވެސް މަންމަ ގައިގާ ބައްދާލިއެވެ.\n”ދަރިފުޅާ… ބައްޕަވީ ދަރިފުޅު އަންނަންވާއިރަށް ރާކޮޅެއް ބާލަން ރުކަށްގޮސް… ދަރިފުޅު ކުޑައިރު ވެސް އިރުއޮއްސޭ އިރު ބާލާ ރާ މީރުވެގެން އުޅެމެއްނު… އެހެން ރުކަށްދިޔައީ… ”\n”ލައްބަ މަންމާ… ހާދަ މީރު އެއްޗެކޭ ތީ… މާލޭގައި ހުންނަނީ އައިސްކޮށް ގަޑުބަޑުކޮށްފަ ހުންނަ އެއްޗެހި… އަވަހަށް ހިނގާ ގެއަށްދާން… “ ޒައިނާ އޭނާގެ މަންމަގެ އަތުގަ ހިފާލުމަށް ފަހު ބުނެލިއެވެ.\n”ދަރިފުޅާ… އަދި ދަބަސްވެސް ނުބާލައެއްނު… މަޑުކޮށްބަލަ… ގެއަކަށްނު ހަމަ ދެވޭނީ… “ އާބިދާ ދަރިފުޅުގެ ބޮލުގައި ފިރުމާލަމުން ބުނެލިއެވެ.\n”އެބާލަނީ އަޅުގަނޑުގެ ދަބަސް….“ ދަބަސް ހިފައިގެން ހުރި މީހާއާއި ދިމާއަށް ހިނގައިގަންނަމުން ޒައިނާ ބުނެލިއެވެ.\nދަބަސް ހިފައިގެން އާބިދާއާއި ޒައިނާ ހިނގައިގަން އިރު އެތަނުގައި ތިބި އެންމެން ކަހަލަ ގޮތަށްތިބީ ޒައިނާއަށް ބަލަހައްޓައިގެންނެވެ. އަހަރުތަކަށް ފަހު ޒައިނާ ރަށަށް އައި އިރު އައިސްފައިވާ ބަދަލުތަކުގެ ސަބަބުންނެވެ. ބައެއް މީހުން ޒައިނާގެ ރީތިކަމަށް ތަޢުރީފު ކުރަމުން ދިޔަ އިރު އަނެއްބަޔަކު ޒައިނާ ޖިންސަކާއި ކުރު ޓީޝާޓެއް ލާފައި ބުރުގާ ނާޅާ ހުރުމުން އެކަމާ ހިތްހަމަނުޖެހިފައި ވެސް ތިއްބެވެ. ޒައިނާމެން ގެއަށް ދިޔަ އިރު ޒައިނާގެ ބައްޕަ ރާ ހިފައިގެން އައިސް ހުއްޓެވެ.\n”ދަރިފުޅާ… އަވަހަށް ހިނގާ… ދަރިފުޅަށް އެންމެ މީރު ރާ ބައްޕަ ހުންނާނީ ގެނެސްފަ… “ ނަޒީފު، ޒައިނާގެ އަތުގަ ހިފާލުމަށްފަހު ބުނެލިއެވެ.\n”ރާބަދި އެކީ ބޯލަން ބޭނުން.. ހާދަ ދުވަހެއް ވެއްޖެޔޭ ތިކަހަލަ ތާޒާ ރާކޮޅެއް ބޯލަން ނުލިބޭތާ… “ އެތެރެއަށް ވަންނަމުން ޒައިނާ ބުނެލިއެވެ.\n”ނޫނޭ… މާގިނައިން ބޯނެ ކަމެއް ނެތް… މިރޭ ހާރުކާންޖެހޭނެ.. ދަރިފުޅު ބަނޑުގައި ޖާގަ ބަހައްޓަން ޖެހޭނެ… ގޮސް ފެންވަރާލައިގެން އާދެބަލަ… މަންމަ އެބައޮތް ވާހަކައެއް ވެސް ދައްކާލަންވެފަ. “ އާބިދާ ޒައިނާ އާއި ދިމާއަށް ބަލާލަމުން ބުނެލިއެވެ.\n”މަންމާ… އަޅުގަނޑު ކޮން ކޮޓަރިއަކަށް ވަންނަންވީ… “ ޒައިނާ އައިސް އޭނާގެ މަންމަ ކައިރީގައި އިށީންނަމުން އަހާލިއެވެ.\n”ދަރިފުޅުމެން ދެބެންނަށް ދެ ކޮޓަރި ހަދާދީފަ ބައްޕަ މިހާރު އެހެރީ ….. ދަރިފުޅުގެ ކޮޓަރިއަކީ އެއީ… “ ކަނާތް ފަރާތުގައި ހުރި ކޮޓަރި ދައްކާލަމުން އާބިދާ ބުނެލިއެވެ.\n”ކޮން ވާހަކައެއްތަ މަންމަ ބުނަން ތިއުޅެނީ… ބުނެބަލަ… ދެން ފެންވަރަށް ވެސް ދެވޭނީ ތިވާހަކައެއް އަޑުއަހާފައި… “ އާބިދާގެ ކޮނޑުގައި ބޯއަޅާލަމުން ޒައިނާ ބުނެލިއެވެ.\n”ދަރިފުޅު އަޑުއަހާބަލަ… ދަރިފުޅު މިހާރު ތިހިރީ ބޮޑުވެފައި… ރޯދަމަސް މިފެށުނީ… ދަރިފުޅު ގަސްދެއް ނުކުރަންތަ ބުރުގާ އަޅާކަށް… ބާރަ، ތޭރަ، އަހަރުވާ އިރު މިރަށުގެ ކުދިން އެތިބެނީ ބުރުގާ އަޅާފައި.. އެދުރުދައިތަމެންގޭ ރާފިއަތުމެން ވެސް ބުނި މާލޭގަ އުޅޭ ގިނަކުދިން ވެސް މިހާރު ތިބެނީ ބުރުގާ އަޅާފައޭ… މަންމައަކަށް އެއްގޮތަކަށް ވެސް ހިތްހަމައަށް ނުޖެހޭ ދަރިފުޅު ތިކަހަލަ ބާރު ހަރުވާޅާއި، ތިކަހަލަ ކުރުކުރު ހެދުން ލާކަށް… މިކަމާ ދަރިފުޅު ވިސްނައެއް ނުލަންތަ… ؟“ ޒައިނާގެ ބުރަކަށީގައި ފިރުމާލަމުން އާބިދާ ބުނެލިއެވެ.\n”މަންމާ…. އަޅުގަނޑު ވެސް ވަރަށް ވިސްނާ ކަމެއް ތީ… މަންމަމެން ކައިރިއަށް އާދެވުނު ދުވަހަކުން ބުރުގާ އަޅަން ވިސްނާފަ އޮތީ… ވަރަށް އަވަހަށް އަޅާނަމޭ….“ ޒައިނާ ބުނެލިއެވެ.\n”ދަރިފުޅު އަތުގައި ތަންކޮޅެއް ދިގުކޮށް ފަހާފަ ހުރި އަތް ދިގު ހެދުން ހުންނާނެތަ…“ ޒައިނާ އާއި ދިމާއަށް ބަލާލަމުން އާބިދާ ސުވާލުކޮށްލިއެވެ.\n”ލައްބަ… މިހާރު ފަހާ ހެދުންތައް ހުންނާނީ އަތްދިގުކޮށް… “ ޒައިނާ އަނެއްކާ ވެސް މަންމަގެ ކޮނޑުގައި ބޯއަޅާލަމުން ބުނެލިއެވެ.\n”އެހެންވިއްޔާ މަންމައަށް ފެންނަނީ މާދަމާ ބުރުގާ އަޅަން.. މާދަމާއަކީ މުލަރޯދަ ދުވަސް… ކިހާ ރަނގަޅު ދުވަހެއް….“ އާބިދާ ބުނެލިއެވެ.\n”އެކަމަކު އަޅުގަނޑު އަތަކު އަދި ބުރުގާއެއް ނެތް ….. ދެން މާދަމާ ކިހިނެތް.. ؟ “ މަންމަ އާއި ދިމާއަށް ބަލާލަމުން ޒައިނާ ބުނެލިއެވެ.\n”ތިކަމާ ދަރިފުޅު ހާސްވާނެ ކަމެއްނެތް… މަންމަ ތިކަން ހަމަޖައްސާލާނަން… ދަރިފުޅު މާދަމާ ހެނދުނު ބުރުގާ އަޅަން ތައްޔާރުވޭ…. ދެން ދޭ ގައިދޮވެލައިގެން ނިކުމެ ނަމާދު ކޮށްލަން… “ އާބިދާ ހީލާފާ ބުނެލިއެވެ.\n”މަންމާ… މިހިރީ ހާދަބޮޑެތި މާޅޮސް ކެޔޮ ތަކެއް… ރިހަ ކައްކަންތަ… ؟“ ޒައިނާ ކޮޓަރިއާއި ދިމާއަށް ހިނގާގަތް ވަގުތު މޭޒުމަތީގައި އޮތް މާޅޮސްކެޔޮ އަރިއެއް ފެނިގެން މަންމައާއި ސުވާލުކުރިއެވެ.\n”އާން… ތިއީ ފަރީދާއްތަ މެންގޭން ފޮނުވި މާޅޮސްކެޔޮ އަރިއެއް…. މާދަމާ ކިރުކެޔު ކައްކާނީ… ދަރިފުޅުވާނެ މަންމައަށް އެހީވާން…. ”\n”އަޅުގަނޑަކަށް ނޭނގޭނެ ތިކަހަލަ އެއްޗެހި ކައްކާކަށް… “ ކެޔޮއަރި ނެގުމަށް ފަހު ބަލާލަމުން ޒައިނާ ބުނެލިއެވެ.\n”ދަރިފުޅު މިފަހަރު މާލެ ދާންވާނީ ހުރިހާ ކަމެއް ދަސްކޮށްގެން… މަންމަ ކައްކާ ހުރިހާ އެއްޗެއް ވެސް ކައްކަން ދަރިފުޅު ދަސްކުރަންވާނެ… ފަންގިވިޔުމާއި، ރޯނުވެށުން ވެސް ދަސްކުރަންވާނެ…. މާދަން ކިރުކެޔޮވެސް ކައްކަން ވާނީ ދަރިފުޅު… ކައްކަންޖެހޭގޮތް މަންމަ ކިޔައިދޭނަން… ދެންދޭ އަވަހަށް.. ތިހެން ނަމާދު ނުކޮށްހުއްޓަ ޢިޝާ ނަމާދަށް ގޮވާފާނެ… ދަރިފުޅުވާނެ ބަރާބަރަށް ހުރިހާ ނަމާދެއްކޮށް ޤުރުއާން ވެސް ކިޔަވަން… “ އާބިދާ ބުނެލިއެވެ.\nހާރުދަމަށް ކައްކަންޖެހޭ ހުރިހާ އެއްޗެއް ކެއްކުމަށް ފަހު އާބިދާ ފެންވަރާލައިގެން އައިސް އެދުގައި އޮށޯތެވެ. ގަޑިން އެކެއް ޖަހަނީއެވެ.\n”ކޮބާ.. ޒައިނާ ކައިރީގައި އެވާހަކަ ދައްކާލިންތަ… ؟ އާބިދާ އެދުގައި އޮށޯވެލުމާއެކު ނަޒީފު އަހާލިއެވެ.\n”އާނ… އެމަންޖެ އެކަމަށް އެއްބަސްވެއްޖެ. މާދަމާ ބުރުގާ އަޅާގޮތަށް… މިރޭ އީސާބޭ ފިހާރައަށް ގޮސް ދެ ބުރުގާ ގަނެގެން ގެނެސްދީފިން… “ އެނދުގައި ހަމަޖެހިލަމުން އާބިދާ ބުނެލިއެވެ.\n”މަށަށް އިނގޭ އޭރު ވެސް އަހަރުމެން ބުނެފިއްޔާ އެމަންޖެ އެކަމެއް ކުރާނެ ކަން… ހިނގާ ދެން ނިދަމާ.. 04:27 ގައި އިމްސާކް ވަގުތު ވާނެ.. 04:47 ގައި ފަތިސްނަމާދު ބަންގި ގޮވާނެ… އެހެންވީމަ 03:45 ހާއިރު ހާރުކާން ހޭލަންވާނެ… އަވަހަށް ނިދަމާއުޅޭ… ”\nގަޑިން 03:45 ގައި ގަޑިން ސޯނާވީ އަޑާއެކު އާބިދާއަށް ހޭލެވިއްޖެއެވެ. އާބިދާ ގަސްދުކުރީ ހާރަށް ފިހުނު މަސްކޮޅު ކުޑަކޮން ހޫނުކޮށްލުމަށް ފަހު ނަޒީފަށާއި، ކުދިންނަށް ހާރުކާން ގޮވުމަށެވެ. ފާހާނާއަށް ގޮސް މޫނު ދޮވެލައިގެން އާބިދާ ދިޔައީ ބަދިގެއަށެވެ. ބަދިގެއަށް ގޮސް މަސްކޮޅު ހޫނުކޮށްލުމަށް ފަހު ހުނިކޮޅެއް ގާނަން އިންދާ ޒައިނާ ބަދިގެއަށް ވަނެވެ.\n”ދަރިފުޅު ހާދަ ރަނގަޅޭ…. މަންމަ މިހިރީ ކިރުކޮޅު ފެލާލާފަ ދަރިފުޅުމެންނަށް ގޮވަން ދާންވެގެން… ކޮއްކޮ ކޮބައިތޯ ބަލައިލިންތަ… “ އާބިދާ އަހާލިއެވެ.\n”ކޮއްކޮ އަށް ގޮވާފަ މިއައީ.. ހޭލައިފި… ކޯއްޗެއް ހާރުކާން ހުރީ … “ ގޮނޑީގައި އިށީންނަމުން ޒައިނާ އަހާލިއެވެ.\n”ދޮންކެޔޮ، ކިރު، ހަކުރު، ފިހުނުމަސް…. ދަރިފުޅު ބޭނުމިއްޔާ ގަރުދިޔައާ ވެސް ކެވިދާނެ.. “ އާބިދާ ކިރުފެލަން ހުރެ ވާހަކަ ދެއްކިއެވެ.\nމިއީ ވަރަށް ފުރިހަމަ ރީތި ވާހަކައެއް. ރަމަޝާން މަހާއި ވަރަށް ގުޅޭ، ޖުމްލަކޮށް ބުނާނަމަ ހުރިހާ ކަންކަން ހިމަނާފައި އެބަހުރި… ވެއިޓިން ފޯރ ދަ އަޕްކަމިން……\nމޮޅު ލިޔުންތެރިއެއް ކަމަށް ފާހަގަ ކުރެވޭ، ވަރަށް ފުރިހަމަ\nރޯދަޔާ ގުޅޭ ވަރަށް ރީތި ވާހަކަ އެއް..


Esfiya – Dhivehi Vaahaka Site – Page 386\n” ޑޮކްޓަރ. ވަރަށް އަވަހަށް.” އީނާޝް ސިއްސައިގެން ދިޔައީ ދޮރުމަތީ ހުއްޓެލައި ނަރުސް ކުއްޖެއް ގޮވައިލުމުންނެވެ. އޭރު ބޭރުން މީހުން ހަޅޭއްލަވާ އަޑު އިވެއެވެ. އީނާޝް ބޭރަށް ނިކުމެލުމާއިއެކު ލެއިން ޗަސް ތެޅިގެން...\n“އޯ މައި ގޯޑް… އަސްލުތަ. އަބީ ކޮންފެސް ކުރީތަ؟” ސާރާ ފުމެން ފެށި އެވެ. ޖަންނަތުވެސް ސާރާއާއި އެއްވަރަށް ފުމެން ފެށި އެވެ. ކޮޓަރީގައި އޮތް މުޒައްފަރު ނިކުތީ މާ ބާރަށް ދެމީހުން...\nޑިއުޓީ ނިންމާލާފައި އިޒްޔާން އޮފީހުން ގެއަށްދާން ނުކުތް ތަނާހެން ވާރޭ އޮއްސާލައިފިއެވެ. ހަނދާންނެތި ކާރު ނުލާ އާދެވުމުން ނުތެމި ދެވޭނެ އެއްވެސް ގޮތެއް އިޒްޔާންއަކަށް ނުފެނުނެވެ. އެހެންކަމުން އަވަސްއަވަހަށް ފޯން ނަގާ އޭނާގެ...\nއެހިޔާލު ދުރުކޮށްލައި ހިތައް ހަމަޖެހުމެއް ހޯދުމަށްޓަކައި މަރާލި ދެލޮލާއެކު އަހަރެންގެ ސިކުނޑިއަށް ބޮނޑިވެގަތީ އަހަރެންގެ ހިތްދަތި މާޒީއެވެ. ސިފަވެގެން އައީ އަނދިރީގެތެރޭގައިވި އަހަރެންގެ ހަޔާތައް އަލިކޮށްދިން ރަހުމާއި ކުލުނުން ފުރިގެންވި ބައްތީގެ ހުޅުކޮޅު...\n“އާސީން.. އަހަރެން އާސީންދެކެ ލޯބިވޭ.. ވަރަށް ބޮޑަށް.. އަހަރެން ބޭނުންވަނީ އާސީންއާއި އެކު ދެން ދުވަސްތައް ގުނަން.. އާސީން އަހަރެންގެ ހުރިހާ އުފަލެއް އަދި ހިތާމައެއްގައި ބައިވެރިވެގެން.. ހުރިހާ ހާލަތެއްގައި.. އަހަރެންގެ ދިރިއުޅުމުގެ...\n” ސާއިމް. އޭނަ އަހަރެން ދޫކޮށްފަ އެހެން މީހަކާއިއެކު އުޅެން ނިންމައިފި. އަހަރެންގެ ހިތް ފުނޑު ފުނޑު ކޮށްލައިފި. އަހަރެންގެ ދިރިއުޅުން ޖަހަންނަމަޔަކަށް ހަދައިފި. އެހެން މީހެއްގެ ހައްގަކަށް ވެއްޖެ. އަހަރެން ކިހިނެއް...\n12:30 ގެ ބެލް ޖެހުމާއެކު އަހަރެން ކުލާހުން ނިކުމެ ސްޓާފްރޫމަށް ވަނީމެވެ. ސެޝަން ނިމުނު ކަމުގައިވިޔަސް ގެޔަށް ދެވޭނީ2ޖަހާއިރުކަމަށްވުމުން އެހެން ދުވަސް ދުވަހު އަހަރެންގެ މަސައްކަތަކީ އަނެއްދުވަހުގެ ފިލާވަޅުތަކަށް ތައްޔާރުވުމެވެ....\nވިލިމާލެ ފެރީގެ ތެރެއަށް މީހުން އަރައި ހަމަ ޖެހުމުން ފެރީ ނައްޓާލައިފިއެވެ. އެއްކަނެއްގައި އިށީނދެލައިގެން އިން އަންހެން ކުއްޖާ ދޭތެރެއަކުން މޫނު ފުހެލައެވެ. ހީވަނީ މީހުންގެ ތެރޭގައި އިންނަން ވުމުން ބިރުން އިންހެނެވެ....\nޒިން އޭނާގެ ޓެބްލެޓް ހިފައިގެން އައިސް ކާ މޭޒްމަތީ އިށީނދެލިއެވެ. ސުމާ ފެންނަ ހިސާބުގައެވެ. އެއަށްފަހު ގޭމެއް ކުޅެން ފެށިއެވެ. “ބޭބީ މިއަދު މީ ހުކުރޭ…. ދޯ….. މަންމި ހަނދާނެއްވެސް ނެތް.....\nޕާރުސަލް ބޭރުގައި ލިޔެފައިވާ ނޯޓުކޮޅު ކިޔާލުމަށްފަހު ނަވާފާ ދިމާލަށް މަންޝާ ބަލާލިއެވެ. “ޒަފްރީން… މާޝާﷲ… ވަރަށް ލޯބި ނަމެއް….” “އާން މި ހިފައިގެން ނާދެވިގެން މިއުޅުނީ….. ބައިވަރު ގޭތަކަށް ގޮއްސަ މިގެއަށް އެންމެ...\nއަހަރެން ދުވެފައި ކަހަލަ ގޮތަކަށް އެތަނުން ދުރައްދިޔައީމެވެ. ސައިކަލު ކައިރިއަށް ދެވުނު އިރު ސިކުނޑީގައި ވަނީ އެންމެ ނަމެވެ. އައިރްގެ ނަމެވެ. އައިރް އައިސް އަހަރެން އެބިރުވެރިކަމުން ސަލާމަތް ކޮށްދޭނެނަމައެވެ. އަހަރެން މިތަނުން...\n“ތީ ޝާލްއަށް ހީވާގޮތް.. އަހަރުމެން ހިތަށް އަރަނީ އަހަރުމެންނަށް ނޫޅެވޭނޭ އެމީހުންނާވަކިންނެއް.. އެކަމަކު ކުޑަކުޑަ ހިތްވަރެއް ކޮށްލީމަ އިނގޭނީ އަހަރުމެންނަށްވެސް އުޅެވިދާނެކަން އެމީހުންނާ ނުލާ..” ދޮންބެއަށްވުރެ ބޮޑަށް އެކަން ވިސްނޭނެ އެހެންމީހަކު ނުހުންނާނެއެވެ....\nއަހަރެން ކިޔަވަމުން ދިޔަ ކޯހުގެ3ވަނަ އަހަރު ފެށުނުތަނާހެން ދޮންތަ ބަނޑުބޮނޑުކަމުގެ އުފާވެރި ހަބަރު ލިބުނެވެ. އަހަރެންގެ އަދި ދޮންތަގެއާއި ދޮންތަބެއަށް ލިބުނު އުފާ ބަޔާންކުރަންވެސް ދައްޗެވެ. އޭރު ދޮންތަ...\n” އީނޫ. ޑޯންޓް ޔޫ ލަވް މީ؟ އީނޫ އަހަރެންދެކެ ލޯބިނުވަންޏާ ބުނެބަލަ. އޭރުން އޯކޭޔޭ އަހަންނަށް. ” އީނާޝްއަށް ހަމަހޭވީ ސާއިމްގެ އަޑަށްށެވެ. ނަމަވެސް މިވަގުތު އެއްވެސް މީހަކާ ވާހަކަ ދައްކާނެހާ...\nއެރޭ ރީތިވެގެން އަބްޔާން އައިސް ގޮނޑިއެއްގައި އިށީދެގެން އިނެވެ. އަމިއްލަ ފައިގެ ފަލަމަސް ގަނޑުގައި ދެ އުޅަބޮށި ވިއްދާލައިގެން ބޮލުގައި ހިފަހައްޓާލައިގެން އިސް ޖަހައިގެން އަބްޔާން އިނެވެ. އަބްޔާން އަދިވެސް އިނީ މިއަދު...\nPage 386 of 555« First«...102030...384385386387388...400410420...»Last »


Samaasa Adhabu: Aharumen Rashugaves Airport alhaidheyshe | #Dhiislam\nސަމާސާ އަދަބު: އަހަރަމެން ރަށުގަވެސް އެއާރޕޯޓެއް އަޅާދޭށެ\n5 years ago |4comments| January 26, 2013\nނުރޯދަރިއަކަށް ކިރެއް ނުލިބޭނޭ މުސްކުޅިން ބުނެއުޅެނީ އެއީހަމަ ތެދުވާހަކައެކެ! މިއޮތީ ޅައިރު، ގަސްބިނދި ދޮންވާ ކެޔޮގަނޑެއްހެން ޑިމޮކްރަސީ ދޮންވެފައެ. ޑިމޮކްރަސީގަ ހުރިހާ ރިހުމަކަށް އޮތް ފަންޑިތައަކީ މުޒާހަރާއެ! ބަނޑު ހަރުވެފައިވާ މީހާއަށް ޖުއްލާބު މުޖައްރިބުވާހެނެ! މީގައި މުޙިންމީ އެންމެ ކަމެކެ! ޙަޖަމްވުމެ!….\nފަށަމާ ހިނގާށެ. މީހުން އެއްވެއްޖެހެއްޔެ! ހާދަ ބައިމަދެ. މިވީ ކިހިނެއް ހެއްޔެ! ގޮވިމީހާ ގޮވީ ކީކޭހެއްޔެ. މަ ބުނިހެން ނުގޮވަނީދޯއެ! އިސްލާމްދީނަށް ކިރިޔާވެސް ލޯތްބެއް ހުރި އާދަމުގެ ދަރިއެއްވިއްޔާ ގޭގަ ނޯވެ ކައުންސިލު ދޮރުމައްޗަށް އަންނާށެ!…. މިހެން ގޮވިން ހެއްޔެ. އެހެން ހެއްޔެ! ހަމަ އެގޮތަށް ގޮވިންހެއްޔެ؟! އެހެންވިއްޔާ އަދި އަޞުރުކޮށް ނުނިމެނީއެ! އަޞުރުންފައިބައިގެން މިހާރު މީހުންތައް އަންނަން އުޅޭނެއެ!…. ކަލޭ ނަމާދުކޮށްފިން ހެއްޔެ؟!……\nކޮބާ އެއޮއް މީހުންގަނޑު އަންނަނީ ނޫންހެއްޔެ. ބޯޑުތައް އަވަހަށް ބަހާލާށެ. ހުދުފޮތިގަނޑުގަ ހަދާފައިން ބެނާ ކުރިޔަށް ގެންނާށެ. ފެހި ފޮތިގަނޑުގަ ޖަހާފައޮތް ބެނާ ނަގާނެ ކަމެއްނެތެ. މިއީ ސިޔާސީ ކަމެއްނޫނެ!… ބަލަ ތީދެން ކޮންކަމެއްހެއްޔެ. އެހެން ގޮވާހާއެއްޗަކަށް އަޅާނުލާށެ. އެމީހުންނެއް ނާންނާނެއެ!… އެމީހުންގެ މީހުންވިއްޔާއެ! އަޅާނުލާ ބަހައްޓާށެ! ތެޅިތެޅި ޖެހޭނީ ތިބޭށެ! މިއީ އަހަރެމެންގެވެސް ރަށެ!……..\nކޮބާ އެންމެން ތައްޔާރުހެއްޔެ! ތިބެނާ މެދަށް ގެނެސްބަލާށެ! ޕޮޓޯނަގާމީހުންނަށް ރީތިކޮށް އަރާނީ އޭރުންނެ! އޭ މިކަންތައް ޖަހާލައްޗެ!…. ކުރިންފަހަރުވެސް ޖަހާނަމޭ ކިޔާފަ ނުޖަހައެ!….. ބެނާގެ ކުރިމައްޗަށް ނާރާށެ! ބެނާ ހިފަހައްޓައިގެން ތިހުރީ އެކޮޅުކޮޅުންނެ!… ހެޔޮކޮށްބަލާށެ… އާނ މިހާރު ރަނގަޅެ!ކަމަކުދާކަށްނެތެ! އެއާޕޯރޓު ކިޔާއިރު ޕަވިޔަނީގެ ތިކި ތިއޮތޯ ކޮންތާކުހެއްޔެ؟!… މި ލިޔުނީ ކާކުހެއްޔެ؟… ތިކި ތިޔޮތީ މަތީގައެ!.. ދެންބަހައްޓާށެ! އެކަމަކު ފޮންޓު ތަންކޮޅެއް ބޮޑުކޮށްލިނަމަ ވަރަށް ސަޅިވީހެ!…\nއެންމެން އެއްފަހަރާ ގޮވަންފަށާށެ…. މެގަފޯނުކޮބާހެއްޔެ؟… ގުޅާބަލާށެ! އެހެން ހެއްޔެ! އަވަސްކުރާށޭ ބުނާށެ! މުޒާހަރާ ނުފެށިގެންނޭ ބުނާށެ!… ސައިކަލު އިސްޓާޓުނުވެގެންދޯއެ! އެ އިސްޓާޓުނުވާނެކަން މަށަށް އޭރުވެސް އެނގެއެ! އޭގަ ވަސަރެއް ބޮލްޓެއް ހަމައެއްނުވާނެއެ! އެންމެ ފަހުން ޕޮލިހުން އައިދުވަހު ގުދަންތެރެއަށް ވެއްދިފަހުން އަދި އެ ނެރުނީ މިއަދުއެ! މިތަނުން ސައިކަލެއްނަގައިގެން ކަލޭ އޭނަ ބަލާދާށެ!……\n” އަހަރަމެން ރަށުގަވެސް އެއާރޕޯޓެއް އަޅާދީ!….” ތިގޮވާލެއް މާ މަޑެ. ތަންކޮޅެއް ބާރަށް ގޮވާބަލާށެ! އޮފީސް އޭސީކޮށްފަ ހުންނާތި އެތެރެއަށް ވަޔެއް އަޑެއް ވަންނާނެ ދޮރެއް އަދި ކުޑަދޮރެއް މިހާރަކު ނުހުންނާނެއެ!… ފެންލައިޓުވެސް އެހުރީ ބިއްލޫރި ޖަހާގެން ބަންދުކޮށްފައެ! ކަރުގެ ހަން މަށާގެންދާވަރަށް ގޮވައިގެންނޫނީ ބޮޑު ގޮނޑީގައި އިންނެވި ކައުންސިލަރަކަށް އަޑެއްނީވޭނެއެ!…. “އަ.ހަ.ރަ.މެ.ން.ރަ.ށު.ގަ.ވެ.ސް.އެ.އާ.ރ.ޕޯ.ޓެ.އް.އަ.ޅާ.ދީ!……” އާނ މިހާރު ތިގޮވަނީ ގޮވަންވާ ވަރަށެ. ފިސާރި އަޑު އެބަހުއްޓެ! އަޑުހުންނާނެތާއެ. މިހާރު އަގައިގަ ޖަހާފައި އެހުރީ ދެންމެ ބެޓެރި ލެއްވި ބޮޑު މެގަފޯނެއް ވިއްޔާއެ!..\nމުޒާހަރާފެށުނީއެ! އޮފީސް ދޮށަށް މީހުން އެއްވެއްޖެއެ. ހޮޅުއަށީގަ ތިބި ހައެއްކަ މީހުން ގުދުވެގެން މިދިމާ އެބަލަނީ ކީކުރަންހެއްޔެ! ބުނީމަ “އާނ ދާނަމޭ” ކިޔާފަ އައިސް އެތިބީ ހޮޅުވަށީގައެ!… އަންހެން ވެރިންގަނޑު ޅަދަރިންތައް ގޮވައިގެން ދުރުދުރުގަ އެތިބީ ކީއްވެގެންހެއްޔެ!… ގޮވާގެންނާށެ. އެއާރޕޯޓު އެޅީމަ ފަސޭހަވާނީ އަހަރެމެންނަށް އެކައްޔެއްނޫނެ!…. ސުކޫލު ކުދިންގަނޑު ބައިސްކަލުތަކުގަ ކޮޅުކޮޅަށް އެދުއްވަނީ މިކަންތައް އާކަމަކަށްވެގެންނެ!… އެހެރަ ސޮރުމެން އަތުން ބޯޑުތައް އަތުލާށެ! އިސްކޫލު ވެރިޔަކު މިތާ އެބަހުރިބާއެ. އާނއެކެ! އެހެރީއެ…. އަދިވެސް ކަލެޔަކަށް ނުފެނޭހެއްޔެ؟!… ބޯޑު ހިފައިގެން ކުރީގައި އެހެރީނޫންހެއްޔެ. ފެނިއްޖެހެއްޔެ! ކަލޭދޭބަލާށެ! އެތަނަށް ދޭބަލާށެ. ގޮސް ބުނެބަލާށެ! އިސްކޫލުކުދިން ގަނޑު ގެޔަށް ފޮނުވާލާށެ! މުޒާހަރާގައި އިސްކޫލުކުދިން ބައިވެރިކުރުމަކީ ރަނގަޅުކަމެއްނޫނެ!….\nމިހާރު ކައުންސިލަރުންތައް އެތިބީ ފެންޑާމަތީ ނިކުމެ، ކަންފަތުގަ ފޯނުތައް ޖަހާގެންނެ. ދެކޮޅަށް ކުރުކާލި ކަނޑާލަ ކަނޑާލައެ. ކޮޅުކޮޅުމައްޗަށް ޙަބަރު ދެނީދޯއެ! ދަތްކޮޅުދިލުވައިގެން އޮފީހު މުވައްޒަފުން އެތިބީ ފެންޑާ ފާރުބުރީގަ އުޅަބޮށި އަޅުވައިގެންނެ. ޖޯލީގައި ފޯނާކުޅެން އެއޮތީ ވޮޗަރުކަލޭގެއެ! އަހަރެމެން ފޭސްބުކަށް ލަނީކަން ޔަޤީނެ!… ކޯޓުގަ އުޅޭ މުވައްޒަފުންވެސް ކުޅިބަލަން ބޭރަށް ނިކުމެއްޖެއެ!……..\n“ކައުންސިލު އިސްތިޢުފާ!… ފައިބާ!”… އޭ! ތިޔަ ސަކަރާތްހަދަނީއެ!… މިތަނަށް އެއްވީ ކައުންސިލަރުންގެ އިސްތިޢުފާއަށް ގޮވާކަށް ނޫނެ. މުޒާހަރާ ފަނި ނުކުރާށެ!… މިއީ ސުލްހަވެރި މުޒާހަރާއެކެ!… އަހަރެމެން މުޒާހަރާ މިކުރަނީ ވަރަށް މާތް މަގުސަދެއްގައެ!… އެހެންވީމާ އެއްވެސް މީހަކު………….____”އަހަރަމެން ރަށުގަވެސް އެއާރޕޯ____”…އާނ ތިހެންގޮވާށެ!… ތިނޫން އެހެން އެއްޗެއް ގޮވާނެކަމެއްނެތެ!…. އެންމެން އެއްއަޑުން ގޮވާލާށެ!…”އަހަރެމެން ރަށުގަވެސް އެއާރޕޯޓެއް އަޅާދީ!…”…. “އަހަރެމެން ރަށުގަވެސް އެއާރޕޯޓެއް އަޅާދީ!…” ތިގޮވަނީ އެކިމީހުން ވަކިވަކިންނެ! އެންމެން އެކީ ގޮވާށެ!… “އަހަރެމެން ރަށުގަވެސް އެއާރޕޯޓެއް އަޅާދީ!…” ކަލޭ ތިމެގަފޯނު އޮންކޮށްގެން ގޮވާބަލާށެ. އަޑުއިވޭނީ އޭރުންނެ!…\nރަށުކައުންސިލު ބަންދުކުރަންވީތޯއެ؟! ކޯޓުގައި ބޮޑު ތަޅުއަޅުވަންވީތޯއެ؟! އިސްކޫލުވެސް ބަންދުކުރަންވީތޯއެ؟! މިވަރަކުން މިކަމެއްނުވާނެއެވެ… ހުރިހާގެއެއްގެ ފާހާނާވެސް ބަންދުކުރަންވީއެ! ގިފިއްޔާ ބަދިގެވެސް ބަންދުކުރަންވީއެ!… އެއާޕޯޓެއް އަޅައިދޭނެކަމުގެ ޔަޤީންކަން ދިނީމަނޫނީ މުޒާހަރާ ހުއްޓައެއްނުލާނަމެ! ކައުންސިލަރުންނަށް ޖެހޭނީ ރައްޔިތުންގެ ވާހަކަތައް އަޑުއަހާށެ! ކިތަންމެ ދުވަހެއްވިޔަސް އޮފީސްކުރިމަތިން ނުދާނަމެ!… ސައިކަލު ތަޅުދަނޑި ދީބަލާށެ!… މާލަސްނުވައްޗެ! ކުރިންފަހަރު ހެދިހެން ނުހަދައްޗެ!….\nބެނާ އަތުކޮޅަށް ދަމާލައި މައްޗަށްނަގާށެ! ކައުންސިލަރުންނަށް ފެންނާނީ އޭރުންނެ! މިބޯޑުގައި ހިފާބަލާށެ. މެގަފޯނު ގެންނާށެ! “އަ…ހަ…ރަ…މެ…ން ….ރަ…ށު…ގަ…ވެ…ސް… އެ…. އާ …ރ… ޕޯ… ޓެ… އް އަ…ޅާ…ދޭ…ށޭ!…………..” މިފަހަރު، ބީރުނޫނިއްޔާ ކައުންސިލަރުންނަށް އަޑުއިވޭނެއެ….! އެންމެން ތަންކޮޅެއް އަޑުމަޑުކޮށް ބަލާށެ! އިހަށް މެގަފޯނުގެ ސައިރިން ކަނޑާލާށެ! …ކައުންސިލަރު މިދިމާލަށް އެބަ އާދެއެ!… އެއްވެސް މީހަކު ޒުވާބުކޮށް ހުތުރުބަހުން ވާހަކަ ދައްކައިގެން ނުވާނެއެ! މިހާރު އެއީ އެންމެންގެވެސް ކައުންސިލަރެ. އެންމެންވެސް އިޙްތިރާމްކުރަންވާނެއެ! އެސޮރު އެހެން ހުއްޓަސް އަނެއްހެން ވަރަށް ރަނގަޅުވާނެއެ!……\n“ހަމަ މިވެގެން އުޅޭގޮތެއް ނޭނގޭހެއްޔޭ! ކަލޭ ދެލޯކަނުހެއްޔޭ! މިވެގެން އުޅޭގޮތެއް ނުފެނޭހެއްޔޭ! މިކިޔާ އެއްޗެއް ނީވޭހެއްޔޭ؟ ގޮނޑިލިބުނީމަ ލައްކައެކޭ ހީވީހެއްޔޭ!……………… އެންމެން މައިތިރިވާށެ! އެއީ އަހަރެމެން އެންމެންގެވެސް ކައުންސިލަރެ! ޒުވާބު ނުކުރާށެ! އެއްޗެތިނުކިޔާށެ!………….ކައުންސިލަރު އިސްތިއުފާ!…………. ތިހެން ނުގޮވާށެ! މިހެން ކިޔާއިރުވެސް ތިގޮވަނީއެ! މުޒާހަރާ ފަނިކުރާމީހުން ގެޔަށްދާށެ..އޯކޭހެއްޔެ!.. އެންމެން މައިތިރިވާށެ! ހަޅެއްލެވުން ހުއްޓާލާށެ!… ކަލޭމެން ކިތަންމެ ވަރަކަށް ހަޅެއްލެވިޔަސް އެސޮރު އެއްވެސް އެއްޗެއް ނުބުނާނެއެ!…….\nމަށާއެކީ ހަތަރު މީހުން އަންނާށެ! އޯކޭއެ. ކަލޭވެސް އަންނާށެ!… އަހަރެމެން އޮފީހުން ނިކުންނަންދެން ހަޅެއްނުލަވަ ތިބޭށެ!… އެކަކުވެސް އަދި ގެޔަށްގޮސްގެންނުވާނެއެ! މުޒާހަރާ މެދުކަނޑާލާނެކަން އިޢުލާނުކުރާނީ ކައުންސިލަރުންނާ ބައްދަލުކުރީމަ ދޭ ޖަވާބަކުންނެ!…\nއެއާރޕޯޓުއަޅާނެ ބިމަކާ މެދު ހާސްނުވާށެ! އަހަރެމެން ރައްޔިތުން، ކައިރީގަ މިއޮތް މުރައިދޫއަށް ފައިބާފަނަމަވެސް އެއާޕޯރޓުއަޅަން ބިންދައްކަން ތައްޔާރެ! “އަހަރެމެން ރަށުގަވެސް އެއަރޕޯޓެއް އަޅާދޭށޭ ސަރުކާރަށް ދަންނަވާށެ!….. ކީކޭތޯއެ! މަދުވެގެން 300 އެނދު ހުންނަށް ޖެހޭނޭ ވިދާޅުވީތޯއެ! ގެސްޓުން ނިދަންހެއްޔެ! އެހެންތޯއެ! ތިކަމާ ކަންބޮޑު ނުވާށެ! މިރަށާ، އަދި ޖެހިގެން ތިއޮތް ރަށުން އެކަނިވެސް މަދުވެގެން ހާހެއްހާ އެނދު ނެރެދީފާނަމެ!…..\nއެންމެން ގެޔަށް ދާންވީއެ! އަންނަ ހަފްތާގައި ސޮއިކުރަނީއެ! ފެށެންއަންނަނީ އިރުމަތީކޮޅު އޮޅުތައް ހިއްކައިގެންނެ! މައްސަލައަކީ އެއަރޕޯޓު ތަންކޮޅެއް ދިގުވީމައެ! އަވަށަށް އަރަނީއެ! ނިމެނީ ހުޅަނގު ފަރާތު ދަނޑުބިންތައްވެސް ނަގައިގެންނެ! ރައްޔިތުން އެއްކޮށްގެން ޗާޓުކުރަހަން އަންގައިފިއެ! ގިނަ މީހުންނަށް ފެނިއްޖެއްޔާ އަވަށާދިމާލުން މައްޗަށް ބެންޑުކޮށްލާނީއެ!…….\nއޭރުވެސް މަ ބުނީމެއްނޫންހެއްޔެ! މީ މާބޮޑުކަމެއްނޫނެ. މިހާރު މުޒާހަރާކުރީމަ ނުވާނެކަމެއް ނޯންނާނެ! ރައީސްމީހާވެސް ވެރިކަންދޫކޮށް ފިލާނެއެ! އެއްކަލަ ރަށުގަވެސް އެއާރޕޯޓެއް އަޅަންކިޔާތާ ކިތައް އަހަރުވީހެއްޔެ. އެޅުނުހެއްޔެ؟!.. މުޒާހަރާކޮށްގެން އެއޮތީ މިހާރު އަޅާފައެ. އެކަމަކު ކަލޭ އެހެންބުނީ ކީއްވެހެއްޔެ؟!…ކައުންސިލަރު ހުރީ ވަރަށް ކަޑަވެފަދޯއެ! މަނަމަވެސް ކަޑަވާނެއެ!… ކަލޭ ފަހުން ގުޅާލައްޗެ! ޒާތީވެގެން ބުނި އެއްޗެއްނޫނޭ ބުނާށެ. އެއީ ސިޔާސީކަންތަކޭ ބުނާށެ!….. މިހާރު އެކަންތައް އެ ނިމުނީއެ… ކޮންމެހެންވެސް ގުޅަށްޗެ! މިރޭ ކޮފީއަށް އަންނަ އިރު ކުރިންރޭގެ މަސްދަތުރުގެ ރުފިޔާގެންނާށޭ ބުނައްޗެ! މިހާރު ސޭޓު މަގޭ ބޮލަށް އަރަނީއެ!……\nމާޝާ ﷲ ވަރަހަ ސަޅި!\nއަޅުގަނޑުމެންގެ ރަށުގެ އާބާދީއަކީ ގާތްގަނޑަކަށް 600 ރަށުގައި މިވަގުތު އުޅެނީ 150 އެއްހާ މީހުން. ރަށްކުޑައެއްކަމަކު ރަށުގެ ވަށައިގެން އޮތް ކަނޑުގެ ސަރަހައްދު ހިއްކާލީމާ އެއަރޕޯރޓެއް އެޅޭނެ. އަހަރުމެންވެސް ބޭނުން އެއަރޕޯރޓެއް. ހުރިހާ ރަށެއްގައި އެއަރޕޯރޓް އަޅާއިރު އަހަރުމެން ރަށުގައިވެސް އަޅާދޭންޖެހޭނެ. އެހެންނޫނީ މުޒާހަރާ ކުރަންޖެހިދާނެ.\nތިކިޔާ އެއްޗެއް ފަހުމުވާވަރަށް މަށަށް ނުވިސްނެނީ އެއްކަމެއް ނޭނގެއެވެ. ކިޔާކިޔާ ވަރުބަލި ވީއިރުވެސް ނޭންގުނެވެ. ގައިމުވެސް އެއަރޕޯޓޭ ކިޔައެވެ. ލިއުމުގައި ކުއްވެސް އެބަ ހުއްޓެވެ. ޚާއަސަކޮށް ދިއިސްލާމް ގެ ލިއުން ތަކުގައި ޏ (ޏަވިޔަނި) ބޭނުން ކުރަންވާތަނުގައި ޔ (ޔާ) ބޭނުންކކުރާކަން ފާހަގަ ކުރެވެއެވެ. ރަނގަޅުކޮއްލާނެ ކަމަށް އުންމީދު ކުރަމެވެ.


އޮސަސޫނާ އަތުން ބާސެލޯނާ ބަލިވުމާއެކު ޓީމުގެ ހާލަތާމެދު މެސީގެ ހިތްހަމަނުޖެހުން\nޙުސައިން އަފްޝަން 17 ޖުލައި 2020 08:05\nބާސެލޯނާގެ ކެޕްޓަން އަދި އެންމެ މުހިއްމު ކުޅުންތެރިޔާ ލައަނަލް މެސީ/ ފޮޓޯ:ރޮއިޓާސް\nސްޕެއިނުގެ ލީގު ލަލީގާގެ ރޭ މެޗުގައި ބާސެލޯނާއާއި އޮސްސޫނާ ވާދަކޮށް އޮސްސޫނާއި 2-1ގެ ނަތީޖާއަކުން މެޗު ކާމިޔާބުކުރުމާއެކު، ޓީމުގެ ޙާލަތާމެދު ބާސެލޯނާގެ ތަރި އަދި ދުނިޔޭގެ އެންމެ މޮޅު އެއް ކުޅުންތެރިޔާ ލައަނަލް މެސީ ހިތްހަމަނުޖެހުން ފާޅުކޮށްފިއެވެ.\nރޭ ވިލަރެއާލާ ބައްދަލުކޮށް ރެއާލް މޭޑްރިޑުން 2-1 ގެ ނަތީޖާއަކުން މެޗު ކާމިޔާބުކުރުމާއެކު، އެޓީމަށް ލަލީލާވެސް ކާމިޔާބުވީއެވެ. އަނެއްކޮޅުން 10 ކުޅުންތެރިންނާއެކު، އެއް ކުޅުންތެރިއެއް މަދުކޮށް ކުޅުނު އޮސަސޯނާ އަތުން ބާސެލޯނާ ބަލިވުމަކީ އެޓީމަށް ކުރިމަތިވި ލަދުވެރި ހިތްދަތި ބައްޔެކެވެ.\nދަނޑުމަތިންވެސް މެސީގެ ހިތްހަމަނުޖެހުން ފެނިފައިވެއެވެ. އެގޮތުން ރޭ މެޗުގެ 62 ވަނަ މިނިޓުގައި އެއްވަރުކޮށްދިން ލަނޑު ކާމިޔާބުކުރުމަށްފަހު މެސީގެ މޫނުމަތިންނާއި އަތުގެ އިޝާރާތުން އޭނާގެ ހިތްހަމަނުޖެހުން ދައްކައިލިއެވެ.\nމެޗަށްފަހު އޮތް ނޫސްވެރިން ބައްދަލުވުމުގައި މެސީވަނީ ވަރަށް ބޮޑަށް ރުޅިއައިސްގެން ވާހަކަދައްކާފައެވެ. އޭނާ ބުނެފައިވަނީ ބަދަލުވާންޖެހޭ ކަންކަން ވަރަށް ގިނަ ކަމުގައެވެ. އަލްޖަޒީރާގެ ބީއެން ސްޕޯޓްސް ޢަރަބި ޗެނަލުގައި ފުޓުބޯޅަ ތަހުލީލުކުރާ މިޞްރުގެ ކުރީގެ ތަރި މުޙައްމަދު އަބޫތުރީކާ ވިދާޅުވީ މެސީގެ މިބަހަކީ ބާސެލޯނާގެ ކޯޗު ކީކޭ ސިއެޓަނަށް ސާފު މެސެޖެއް ކަމުގައެވެ.\nއޭގެ އިތުރަށް މެސީ ބުނެފައިވަނީ ގަދައަށް ޕްރެޝަރުކޮށް ފިއްތުން އަމާޒުކޮށް ރަނގަޅަށް ޖައްސައިފިނަމަ މިހާރު ކޮންމެ ޓީމަކަށްވެސް ބާސެލޯނާ ކައިރިން މޮޅުވެވޭނެ ކަމުގައެވެ. މިއަހަރު ފެށުނީއްސުރެ އެޓީމު އޮތީ ރަނގަޅު ނޫން ޙާލަތެއްގައި ކަމަށްވެސް މެސީ ބުންޏެވެ.\nއެޓީމާއެކު މެސީ ހަދާފައިވާ އެއްބަސްވުން އައުކުރުމާ ގުޅޭ ގޮތުން ނޫސްވެރިން ކުރި ސުވާލަކަށް މެސީ ޖަވާބު ނުދެއެވެ. ނަމަވެސް ޗެމްޕިއަންސް ލީގުގައި ނަޕޯލީއާ ދެކޮޅަށް ނުކުތުމުގެ ކުރިން އެޓީމުގެ ޙާލަތު ރަނގަޅުކުރުމަކީ ކުރަންޖެހޭ އަސާސީ ކަމެއް ކަމުގައި މެސީ ފާހަގަކުރިއެވެ. މިހާރު އެޓީމުން ފެންނަ ކުޅުމާއި ފަންނީ ޤާބިލުކަމާއެކު، ނަޕޯލީއާ ދެކޮޅަށް ނުކުމެ ބާސެލޯނާ ބަލިވުމުގެ ފުރުޞަތު ވަރަށް ބޮޑު ކަމަށް މެސީ ބުންޏެވެ.\n33 % އުފާވި\n56 % ދެރަވި\n11 % މައުލޫމާތު މުއްސަނދިވި\nމެސީ ބާސެލޯނާ ކުޅިވަރު ފުޓުބޯޅަ\nDecember 28, 2019 11:28:46\nއީކޯ ޔޫތުން ނައިފަރުގައި ބޭއްވި ފުޓުބޯޅަ މުބާރަތް ނައިފަރު ޗެލްސީ އެފްސީއިން ކާމިޔާބުކޮށްފި\nJanuary 09, 2020 16:54:29\nބާސާގެ ޒުވާން ފޯވަޑް ލޫއީ ބެރީ ހޯދުމަށް އެސްޓަން ވިލާއިން މަޝްވަރާ ކުރަނީ\nSeptember 25, 2019 11:03:57\nބާސެލޯނާއަށް ކާމިޔާބު ލިބުނުއިރު، މެސީއަށް އަނިޔާއެއް\nއިންޑިއާ އިން ގެންނަން އުޅޭ އަސްކަރީ މަތިންދާ ބޯޓާއި ގުޅޭ މައުލޫމާތު ޑިފެންސުން ހާމަ ނުކުރި!\nAugust 12, 2020 13:36:16\nޒުވާނުންގެ ދުވަހާއި ގުޅުވައިގެން ލިޔުމުގެ މުބާރާތެއް ބާއްވަނީ\nAugust 12, 2020 13:27:06\nއިދިކޮޅު ފަރާތްތަކަށް ދެ ކޮމިޝަނަރުންނާ ބައްދަލުނުވި، މާދަމާ ހޯމް މިނިސްޓަރު ބައްދަލުކުރައްވާނެ\nAugust 12, 2020 12:56:23\nނަމާލް ރާޖަޕަކްސައަށް ލަންކާގެ ޔޫތު މިނިސްޓަރުކަން\nAugust 12, 2020 12:43:37\nކެތޭ ޕެސިފިކަށް 1.3 ބިލިއަން ޑޮލަރުގެ ގެއްލުން ވެއްޖެ\nAugust 12, 2020 12:28:41\nއެންއޯއީސީގެ ބައެއް މުވައްޒަފުންނަށް އެންމެ މަހެއް ތެރޭ 72،000 ރުފިޔާ!\nAugust 10, 2020 20:12:45\nބައެއް ޑޮކްޓަރުންނަށް ކޮވިޑް އެލަވެންސްގެ ގޮތުގައި ލިބުނީ 250 ރުފިޔާ\nAugust 10, 2020 17:13:08\nޖީއެމްއާރަށް ސޮވެރިން ގެރެންޓީ ނުދެއްވާ ކަމަށް ބުނެ ނަޝީދު އިތުރުފުޅު ހައްދަވައިފި!\nAugust 11, 2020 12:53:24\nފަނޑިޔާރު ސުޢޫދުގެ ކުރީގެ ކުލައިންޓެއްގެ މަސްލަހަތު ހިމެނޭ މައްސަލައެއް ބައްލަވާތީ ކަންބޮޑުވުން!\nAugust 09, 2020 19:43:43\nއެލޮވެންސް ލިބޭނެ، ކެތްތެރިވޭ: އެޗްއީއޯސީ\nAugust 10, 2020 21:55:45


Mi mahu 16 ge kurin 1 lakka fathuruverin gennan masaikaiy kuranee\nޓޫރިޒަމް މިނިސްޓަރު ޑރ. އަބްދުﷲ މައުސޫމް--\nމިމަހުގެ 16 ގެ ކުރިން އެއްލައްކަ ފަތުރުވެރިން ގެންނަން މަސައްކަތް ކުރަނީ\nފާތިމަތު ސައުޝަން އަލީ\n04 ޑިސެމްބަރ 2020 - 15:32:36\nމިމަހުގެ 16 ވަނަ ދުވަހުގެ ކުރިން ރާއްޖެއަށް އެއް ލައްކަ ފަތުރުވެރިން ގެނައުމަށް އަމާޒު ކަނޑައަޅާފައިވާކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nޓޫރިޒަމް މިނސްޓަރު ކުރެއްވީ ޓްވީޓެއްގައި ވިދާޅުވީ ރާއްޖޭގެ ފަތުރުވެރިކަން ކުރިއެރުން ހޯދަމުންދާ ކަމަށެވެ. އަދި ޑިސެންބަރު މަހުގެ 25 ވަނަ ދުވަހުގެ ނިޔަލަށް މިއަހަރު ރާއްޖެއަށް ޒިޔާރަތްކުރި ޖުމްލަ ފަތުރުވެރިންގެ އަދަދު ފަސް ލައްކައަށް އެރުވުމަށް މަސައްކަތް ކުރަމުންދާކަމަށް ވެސް މިނިސްޓަރު ވިދާޅުވިއެވެ.\nމިނިސްޓަރު މައުސޫމް ވިދާޅުވީ މިދިޔަ އަހަރުގެ ނޮވެމްބަރު މަހާއި އަޅާބަލާއިރު މިއަހަރުގެ ނޮވެމްބަރު މަހު ބައެއް މާކެޓްތަކުން ކުރިއެރުން ހޯދާފައިވާ ކަމަށެވެ. ކުރިއެރުން ހޯދާފައިވާ މާކެޓްތަކުގެ ތެރޭގައި އިޖިޕްޓް، ކަޒަކިސްތާން، ރަޝިއާ، ބްރެޒިލް އަދި ޔޫކްރެއިން ހިމެނޭކަމަށް މިނިސްޓަރު ވިދާޅުވި އެވެ.\nރެކޯޑު އަދަދަކަށް ފަތުރުވެރިން އައިސް މިދިޔަ އަހަރު ނިންމާލިއިރު އުއްމީދު ކުރެވިގެންދިޔައީ މިއަހަރު އެ އަދަދަށް ވުރެ އިތުރަށް ފަތުރުވެރިން އަންނާނެ ކަމަށެވެ. ނަމަވެސް އަހަރު ފެށިގެން މާގިނަދުވަހެއްނުވެ މުޅި ދުނިޔެއަށް ކުރިމަތިވި ސިއްހީ އެންމެ ބޮޑު ކާރިސާއާއެކު ރާއްޖޭގެ ފަތުރުވެރިކަން އަދި މުޅި ދުނިޔޭގެ ފަތުރުވެރިކަން ވެސް ވަނީ ހުއްޓުމަކަށް އައިސްފަ އެވެ. ކޮވިޑް-19 ގެ ސަބަބުން ރާއްޖޭގެ ބޯޑަރު މާޗް މަހުގެ ތެރޭގައި ބަންދުކޮށް، ޖުލައި މަހުގެ 15 ވަނަ ދުވަހު ވަނީ އަލުން ހުޅުވާފަ އެވެ.


"އިންތިޚާބު މިނިވަންވާނެ ކަމަކަށް ނުބެލެވޭ"\nއާދިއްތަ ދުވަހު ބާއްވާ ރިޔާސީ އިންތިޚާބުގައި ވޯޓުލާ މަރުކަޒަށް ފޯނު ވެއްދުމުގެ ފުރުސަތު އޮބްޒާވަރުންނަށް ދިނުމަށް ވިމެން އެންޑް ޑިމޮކްރަސީ އިން އިލެކްޝަންސް ކޮމިޝަންގައި އެދެފި އެވެ.\nމިލަންދޫގައި ޕްލާސްޓިކް މަދުކުރަން ޖަމިއްޔާއަކުން ފަށަނީ\nށ. މިލަންދޫގައި ޕްލާސްޓިކް ބޭނުންކުރުން އެއްކޮށް ހުއްޓާލަން އަމިއްލަ ޖަމިއްޔާއަކުން މަސައްކަތް ފަށައިފި އެވެ.\nފާރިސް މިނިވަން ކުރަން އެމްނެސްޓީން ގޮވާލައިފި\nހަތަރު މަހުގެ ޖަލު ހުކުމެއްގައި މިހާރު ހުންނެވި، ރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން މިނިވަން ކުރުމަށާއި އޭނާއާ ދެކޮޅަށް ކުރާ ދައުވާތައް އަނބުރާ ގެންދިއުމަށް އެމްނެސްޓީ އިންޓަނޭޝަނަލުން ދިވެހި ސަރުކާރަށް ގޮވާލައިފި އެވެ.\nއިންތިހާބު އޮބްޒާވްކުރަން ބޭރު ފަރާތްތަކަށް ދައުވަތުދީފި\n"ވަކީލުންގެ ޖަމްއިއްޔާ އަދިވެސް ރަޖިސްޓްރީކޮށެއް ނުދޭ"\nވަކީލުންގެ ޖަމްއިއްޔާއެއް ރަޖިސްޓްރީ ކުރަން ހުށަހެޅިތާ ފަސް މަސް ވީއިރު ވެސް އެ ޖަމްއިއްޔާ ސަރުކާރުން ރަޖިސްޓްރީ ކޮށްދީފައިނުވާ ކަމަށް ކުރީގެ ބަންޑާރަ ނައިބު ހުސްނުއް ސުއޫދު މިއަދު ވިދާޅުވެއްޖެ އެވެ.\nNovember 07, 2017 39\nކުޅުދުއްފުށީ ކުޅި ހިއްކުމާ ދެކޮޅަށް 13 ޖަމިއްޔާއެއް\nހދ. ކުޅުދުއްފުށީގައި އެއާޕޯޓު ހެދުމަށް އެ ރަށުގެ ކުޅި ހިއްކާތީ އެކަމާ ދެކޮޅަށް ރާއްޖޭގެ 13 ޖަމިއްޔާއަކުން ކަންބޮޑުވުން ފާޅުކޮށް، އެކަން ހުއްޓާލުމަށް ސަރުކާރަށް މިއަދު ގޮވާލައިފި އެވެ.\nއަލިފުޅު ތުއްތު ފައުންޑޭޝަންގެ އެހީ ހަތް ޖަމިއްޔާއަކަށް\nއަލިފުޅު ތުއްތު ފައުންޑޭޝަން (އޭއެފްޓީއެފް)ގެ އެހީ ހަތް ޖަމިއްޔާއަކަށް، މިއަދު ހަވާލުކޮށްދީފި އެވެ.\nއަންހެނުންގެ ހައްގުގައި "އުތެމަ"، އެހެން ވިސްނުމަކުން\nއަންހެނުންނަށް ހައްގުތަކާއި ކުރިއެރުން ހޯދައިދިނުމުގެ މަސައްކަތުގައި ދިމާވާ އެންމެ ބޮޑު އެއް ގޮންޖެހުމަކީ ބައެއް މީހުން އެ ކަންކަން ގަބޫލު ނުކުރުމެވެ. ރާއްޖެ އަށް ބަލާ އިރު އެ ވިސްނުން ބަދަލުކުރަން މާ ބޮޑު މަސައްކަތެއް ނުކުރެވެ އެވެ. މިދިޔަ ހަފްތާގައި ތައާރަފްކުރި އަމިއްލަ ޖަމްއިއްޔާ "އުތެމަ" އިން މަސައްކަތްކުރާނީ އެ ހުސްކަން...\nއެހީތެރިކަން ފޯރުކޮށްދީގެން އޭޓީއެފްއަށް އެވޯޑެއް\nނުކުޅެދުންތެރިކަން ހުންނަ މީހުންނަށް މާލީގޮތުންނާއި ތަކެތީގެ ގޮތުން އެހީތެރިކަން ފޯރުކޮށްދިނުމުގެ އެވޯޑު އަލިފުޅު ތުއްތު ފައުންޑޭޝަނަށް މިއަދު ލިބިއްޖެ އެވެ.\nއުވާލަން ނިންމާ ޖަމިއްޔާތަކަށް އިތުރު ފުރުސަތު ނުދެނީ\nމަސައްކަތް ނުކޮށްގެން އުވާލަން ނިންމާ ޖަމިއްޔާތައް ހިންގަން އިތުރަށް ފުރުސަތު ދެވޭ ގޮތަށް ޖަމިއްޔާތަކުގެ ގަވާއިދުގައި އޮންނަ މާއްދާ އުވާލައިފި އެވެ.\nރޯޑް ރޭހުގައި ބައިވެރިވާން ޖަމިއްޔާތަކަށް ހުޅުވާލައިފި\nމިއަހަރުގެ ދިރާގު ރޯޑް ރޭހުގައި ބައިވެރިވާން ބޭނުންވާ އަމިއްލަ ޖަމިއްޔާ ޖަމާއަތް (އެންޖީއޯ) ތަކަށް އެ ފުރުސަތު ދިރާގުން ހުޅުވާލައިފި އެވެ.


Kuda Kudhinah Imaamu Ve Namaahu Kureveynee Vazeefa Libumun : Islamic Minister ކުޑަ ކުދިންނަށް އިމާމުވެ ނަމާދު ކުރެވޭނީ ވަޒީފާ ލިބުމުން : އިސްލާމިކް މިނިސްޓަރ – Huvadhoo News Kuda Kudhinah Imaamu Ve Namaahu Kureveynee Vazeefa Libumun : Islamic Minister Huvadhoo News\nކުޑަ ކުދިންނަށް އިމާމުވެ ނަމާދު ކުރެވޭނީ ވަޒީފާ ލިބުމުން : އިސްލާމިކް މިނިސްޓަރ\nރާއްޖޭގެ މިސްކިތްތަކުގުައި ކުޑަ ކުދިންނަށް އިމާމުވެ ނަމާދު ކުރެވޭނީ ވަޒީފާ ހަމަޖެހުމުން ކަމަށް އިސްލާމިކް މިނިސްޓަރ ޑރ. އަހުމަދު ޒާހިރު އަލީ ވިދާޅުވެއްޖެއެވެ.\nމިގޮތަށް އަމަލު ކުރަން ނިންމާފައި ވަނީ އިމާމުކޯހުގައި ކިޔަވާ ދަރިވަރުންތަކެއް ލައްވައި މިސްކިތެއްގައި އިމާމުވެ ނަމާދު ކުރުވާ މައްސަލަ އަކާއި ގުޅިގެންނެވެ. ނަމާދަކީ ވަރަށް މާތް އަޅުކަމެއް ކަމަށާއި، މިފަދަ މާތް އަޅުކަމެއް އިމާމުވެ ކުރަންވާނީ އެ ކަންކަން ރަނގަޅަށް އެނގޭ މީހުން ކަން މިމިނސްޓަރ ފާހަގަ ކުރެއްވިއެވެ. އެގޮތުން ކުޑަކުދިން އިމާމުވެ ނަމާދު ކުރާއިރު ކުށެއް ކިޔުނު ނަމަވެސް އެ ކުށެއް ރަނގަޅު ކުރަން ނޭނގިދާނެ ކަން ވެސް މިނިސްޓަރު ފާހަގަކުރެއްވިއެވެ.\nމީގެ އިތުރުން އިމާމް ކޯސް ހަދާ ލައިސަންސް ލިބިފައިވާ ކުދިންނަށް ވެސް މިސްކިތްތަކުގައި އިމާމުވެ ނަމާދު ކުރެވޭނީ ވަޒީފާ ލިބުމުން ނުވަތަ އިމާމަކު ޗުއްޓީއަށް ނުވަތަ އެހެން ކަމެއް ދިމާވެގެން ވިޔަސް ގަޑިއަށް މިސްކިތަށް ނުދެވޭ ހާލަތެއް މެދުވެރި ވެއްޖެ ނަމަ އޮންނަ ޕޫލްގެ ދަށުން މިސްކިތަށް އިމާމަކު ހަމަޖައްސާއިރުގައެވެ.\nމިސްކިތްތަކުގައި އިމާމުވެ ކުޑަކުދިންނަށް ނަމާދު ކުރެވޭނީ އެކުދިންނަށް ވަޒީފާ ހަމަޖެހުމުން ކަމަށާއި އަދި އެނޫން ގޮތަކަށް ކުޑަކުދިން އިމާމުވެ މިސްކިތްތަކުގައި ނަމާދު ނުކުރެވޭނެ ކަމަށް އަންގައި ސާކިއުލާއެއް ކޮންމެ ރަށަކަށް އީދު ބަންދަށް ފަހު ފޮނުވާނެ ކަމަށް ވެސް މިނިސްޓަރު ވިދާޅުވިއެވެ.


Kurimaguge jeelu othee nurrakkallegai: WHO | Mihaaru\nކުރިމަގުގެ ޖީލު އޮތީ ނުރައްކަލެއްގެ ތެރޭގައި: ޑަބްލިއުއެޗްއޯ\n21 ފެބުރުއަރީ 2020 - 08:183comments\nޔުނިސެފާއި ލެންސެޓް ކޮމިޝަނާ ގުޅިގެން އެ ޖަމިއްޔާ އިން ނެރުނު ރިޕޯޓެއްގައި ބުނީ މޫސުމަށް އަންނަ ބަދަލުތަކާ އެކު ކުރިމަތިވަމުންދާ މައްސަލަތަކާއި ސިއްހަތަށް ރަނގަޅު ނޫން ކާނާ އާއި އެކަށީގެންވާ ސިއްހީ ފަރުވާ އާއި ޅަ އުމުރުގައި ކުދިން މަރުވާ މިންވަރާއި އެކަށީގެވާ ތައުލީމީ ފުރުސަތު ކުދިންނަށް ނުލިބުމުގެ މައްސަލަތައް ގައުމުތަކުގައި ބޮޑުވަމުންދާ ކަމަށެވެ.\nއެގޮތުން ރިޕޯޓްގައި މިކަންކަމަށް ރިއާޔަތްކޮށް 180 ގައުމެއް ދަރަޖަކޮށްފައިވެ އެވެ.\nThe report includesanew global index of 180 countries, comparing performance on child flourishing, including:\n🔹 measures of child survival & well-being, such as health, education & nutrition\n🔹 sustainability, withaproxy for greenhouse gas emissions & equity or income gaps pic.twitter.com/DzGl649veW\nރިޕޯޓްގައި ފާހަގަކޮށްފައިާ ގޮތުގައި މޫސުމަށް އަންނަ ބަދަލުތަކާ ގުޅިގެން، ރައްކާތެރި ވެއްޓެއްގައި ކުދިން ދިރިއުޅުމަށް ހުރަސް އެޅުމަކީ އެންމެ ބޮޑު އެއް މައްސަލަ އެވެ. އަދި މީގެ ސަބަބުން ކުދިންގެ މުސްތަގުބަލަށް ވަރަށް ބޮޑު އަސަރެއްކުރާނެ އެވެ.\nރިޕޯޓްގައި ވަނީ ބައެއް ގައުމުތަކަށް ކަންކަން ރަނގަޅުކުރުމަށް އެކަށީގެންވާ މަސައްކަތްތަކެއް ނުކުރެވޭ ކަމަށް ވެސް ބުނެގަ އެވެ. އެގޮތުން ކުރިމަގުގެ ޖީލަށް ރައްކާތެރިކަން ހޯދައި ނުދެވޭނެ ނަމަ، އެ ގައުމުތަކުގެ ހާލަތު ވަރަށް ގޯސްވާނެ ކަމަށް ބުންޏެވެ.\nލެންސެޓް ކޮމިޝަންގެ ޗެއާ އަދި ނިއު ޒިލެންޑްގެ ކުރީގެ ބޮޑުވަޒީރު ހެލެން ކްލާކް ވިދާޅުވި ގޮތުގައި ކްލައިމެޓް ޗޭންޖްގެ އަސަރުނުކުރާ ކުއްޖަކު މި ވަގުތު ދުނިޔޭގައި ނެތެވެ.\n"އެހެންވީމަ އެބަޖެހޭ މި ދާއިރާތަކުން ކުރިއަށް ވުރެ ރަނގަޅަށް މަސައްކަތްތަކެއްކުރަން. ކުދިންނަށް ރައްކާތެރި ވެއްޓަކާ އެކު ދުޅަހެޔޮ ސިއްހަތަށް ހޯދައި ނުދެވޭ ނަމަ އެއީ ވަރަށް ގިނަ މައްސަލަތަކެއްގެ ފެށުމަކަށްވާނެ." އޭނާ ވިދާޅުވި އެވެ.\nތަޖުރިބާކާރުންގެ ޓީމަކުން އެކުލަވާލާފައިވާ ރިޕޯޓްގައި ފާހަގަކޮށްފައިވާ ގޮތުގައި 2100 އާ ހަމައަށް އަންނަ އިރު ދުނިޔޭގެ ހޫނުމިނުން އިޔުރު4ޑިގްރީ ސެލްސިއަސް އަރާނެ އެވެ. އޭގެ ސަބަބުން އިންތިހާ އަށް ހޫނު ގަދަވެ، ދުނިޔެ އަށް އެތައް ގޮތަކުން ނޭދެވޭ ބޮޑެތި އަސަރުތަކެއް ކުރަމުންދާނެ ކަމަށް ބުންޏެވެ. އޭގެ ތެރޭގައި ކަނޑުތައް އުފުލުމާއި ކާނާ ލިބުން ދަތިވުމާއި އެކި ކަހަލަ ބަލިތައް އިތުރުވުން ހިމެނެ އެވެ.\nއަދި މި މައްސަލަތައް ސީރިއަސްކަން ފަގީރު ގައުމުތަކުގައި ވަކން ބޮޑުވާނެ ކަމަށް ބުންޏެވެ.\n"މި ސަބަބުތަކާ ހުރެ މިހާރުން މިހާރަށް އެބަޖެހޭ ރައްކާތެރިކަމުގެ ފިޔަވަޅުތައް އަޅަން." ކޮމިޝަންގެ ކޯ-ޗެއާ އަދި ސެނެގާލްގެ ހެލްތު އެންޑް ސޯޝަލް އެފެއާޒް މިނިސްޓަރު އަވާ މެރީ ކޮލް-ސީކް ވިދާޅުވި އެވެ.\nރިޕޯޓްގައި ވަނީ މައްސަލަތައް ހައްލުކުރަން ކުރެވިދާނެ ބައެއް ކަންކަން ވެސް ރިކަމަންޑޭޝަންގެ ގޮތުގައި ފާހަގަކޮށްފަ އެވެ. އޭގެ ތެރޭގައި ހިމެނެނީ މައިގަނޑު ފަސް ކަމެކެވެ.\nއެއީ ސީއޯ2 އެމިޝަން ހުއްޓައިލާއި ދުނިޔެ ރައްކާތެރި ތަނަކަށް ހެދުމާއި ދެމެހެއްޓެނިވި ތަރައްގީގައި ކުދިންނާ ގުޅުން ހުރި މައްސަލަތަކަށް އިސްކަން ދިނުމާއި ކުދިންނަށް އެކަށީގެންވާ ސިއްހަތާ އެކު އެ މީހުންގެ ހައްގުތައް ރައްކާތެރިކޮށް ދިނުމަށް އާ ޕޮލިސީތަކެއް އެކަށައެޅުމާއި ކަންކަން ނިންމުމުގައި ކުދިންގެ ހިޔާލާއި ލަފާތައް ހޯދުމާއި އދ ކޮންވެޝަނުން ކުދިންނަށް ލިބިދޭ ހައްގުތައް ރައްކާތެރިކޮށް ކަށަވަރުކުރުމަށްޓަކައި އެކަމާ ދެކޮޅަށް ހުރި ކަންކަމާ ދެކޮޅަށް ގައުމުތަކުން މަސައްކަތްކުރުމެވެ.\nއިތުރު ލިޔުންތައް ސިއްހަތު ކުޑަކުދިން ތައުލީމް ދިރާސާ ޔުނިސެފް ކްލައިމެޓް ޗޭންޖް ޑަބްލިއުއެޗްއޯ


UK aai Malaysia gai dhivehin register vaan edhefi\nއިނގިރޭސިވިލާތާއި މެލޭޝިއާގައި ދިވެހިން ރެޖިސްޓާވާން އެދެފި\nމެލޭޝިއާގެ ކުއަލަލަމްޕޫރު އިންޓަނޭޝަނަލް އެއާޕޯޓު --\nއިނގިރޭސިވިލާތާއި، މެލޭޝިއާގައި ތިބި ދިވެހިން އެ ގައުމެއްގައި ހުންނަ ރާއްޖޭގެ ހައި ކޮމިޝަނުގައި ރެޖިސްޓާވުމަށް ފޮރިން މިނިސްޓްރީން އެދެފި އެވެ.\nފޮރިން މިނިސްޓްރީން މިއަދު ބުނީ، އިނގިރޭސިވިލާތާއި މެލޭޝިއާއަށް ދަތުރުކުރާ ދިވެހިންނާއި އެ ދެ ގައުމުގައި ދިރިއުޅޭ ދިވެހިން އެ ގައުމެއްގައި ހުންނަ ދިވެހިރާއްޖޭގެ ހައި ކޮމިޝަންގައި ރެޖިސްޓާ ވުމަށް އެދޭ ކަމަށެވެ.\nމި ދެ ގައުމުން ރާއްޖެ އަށް މީހުން އައުން ވަނީ މެދުކަނޑާލާފަ އެވެ. މިއަދު ބޭއްވި ނޫސްވެރިންގެ ބައްދަލުވުމުގައި، ކޮވިޑް-19އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު ވިދާޅުވީ، މިއަދު އިރުއޮއްސި ހަޔަކުން ފެށިގެން މެލޭޝިއާއިން ރާއްޖެއަށް މީހުން އެތެރެވުން މަނާވާނެ ކަމަށެވެ. ހަމައެހެން އިނގިރޭސިވިލާތުން އަންނަ ބުރާސްފަތި ދުވަހުން ފެށިގެން ރާއްޖެއަށް މީހުން އައުން މަނާވާނެ ކަމަށެވެ. އެ ދެ ގައުމަށް ޓްރާންސިޓްވެފައި ވެސް މީހަކަށް ރާއްޖެއަށް ނާދެވޭނެ ކަމަށް މަބުރޫކު ވިދާޅުވި އެވެ.\nއެ ދެ ގައުމުން މީގެފަހުން ރާއްޖެ އަންނަ ދިވެހިން 14 ދުވަހު ކަރަންޓީނުގައި ތިބެން ޖެހޭނެ ކަމަށް ވެސް މަބުރޫކު ވިދާޅުވި އެވެ.\nއިނގިރޭސިވިލާތާއި މެލޭޝިއާގައި ދިވެހިން އުޅޭ އިރު އެ ދެ ގައުމުގައިވެސް ވަނީ ކޮރޯނާ ވައިރަސް އަށް ޕޮސިޓިވް ކޭސްތައް ފެނިފަ އެވެ. މެލޭޝިއާގައި ޕޮސިޓިވް ކޭސްތައް ގިނަވެ ސަރުކާރުން އެ ގައުމު ލޮކްޑައުންއަކަށް ގެނެސްފައިވާއިރު މިއަދު ވަނީ އެ ވައިރަހުގައި މަރުވި ފުރަތަމަ ކޭސް ރިޕޯޓު ކޮށްފަ އެވެ.\nފޮރިން މިނިސްޓްރީ މެލޭޝިޔާ ކޮރޯނާ ވައިރަސް\nބޭރުގައި ތިބި 73 ދިވެއްސަކު ގެންނަނީ\nތައިލެންޑްގައި ތިބި ދިވެހިން ރާއްޖެ ގެންނަނީ\nކެނެޑާއިން އެއް މިލިއަން ރުފިޔާ ދީފި\nކާބޯތަކެއްޗާއެކު ބަންގްލަދޭހުން ބޯޓެއް ފޮނުވައިފި


Parking System thah nagai park kuraane jaaga hadhanee | Mihaaru\nހީނާމާގޭ ޕާކިން ޒޯންގައި ބަހައްޓާފައިވާ ސިސްޓަމް. މި ސިސްޓަމް ނަގައި މިތަނުގައި ޕާކުކުރާނެ ޖާގަ އަންނަނީ ހަދަމުން. -- ފޮޓޯ: ހުސައިން ވަހީދު/މިހާރު\n21 ޖުލައި 2019 - 16:56 32 comments\nއެއްފަހަރާ 10 ކާރު ޕާކްކުރެވޭ ކާރު ޕާކިން ސިސްޓަމް ބޭނުންކުރަން ފެށި ނަމަވެސް ވަކި ހިސާބަކުން އެކަން ހުއްޓުނީ އެވެ. ސަތޭކަ ސައިކަލް ޕާކްކުރެވޭ ގޮތަށް ހީނާމާގޭ ބިމުގައި ސިސްޓަމެއް ބެހެއްޓި ނަމަވެސް ބޭނުމެއް ނުކުރެ އެވެ. އެ މަރާމާތު ކުރުމުގެ ޒިންމާ ނަގާނެ ބަޔަކު ނުވި އެވެ.\nމިނިސްޓަރު އަސްލަމް ނޫސްވެރިންނާ ވާހަކަ ދައްކަވަނީ. --ފޮޓޯ: ހުސެއިން ވަހީދު/މިހާރު\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ ކުރީގެ ސަރުކާރުގައި ސިސްޓަމްތައް އިންސްޓޯލްކުރިއަސް މަސައްކަތްކުރާ ތަން ނުފެންނަ ކަމަށެވެ. އެއީ، ރާއްޖެ އަށް އެންމެ އެކަށީގެންވާ އަދި ރައްކާތެރި ސިސްޓަމްތަކެއް ނޫން ކަމަށް އޭނާ ވިދާޅުވި އެވެ.\n"އާއްމުކޮށް މިކަހަލަ މެކޭނިކަލް ޕާކިން ސިސްޓަމްތަކުގައި އަޅުގަނޑުމެންނަށް ރަނގަޅަށް މެއިންޓެއިންކޮށް ނުބެލެހެއްޓޭ ކަމަށް ވަންޏާ ނުރައްކާތެރި ހާދިސާއެއް ހިނގުމަކީ ވަރަށް އެކަށިގެންވާ ކަމެއްގެ ގޮތުގައި އަޅުގަނޑުމެންނަށް ފެނުނީ،" އަސްލަމް ވިދާޅުވި އެވެ.\nމިނިސްޓަރު ވިދާޅުވި ގޮތުގައި ސިސްޓަމްތައް ބޭނުން ނުކުރެވޭތީ، ރޫޅާލައި މިހާރު ވަނީ ރައްކާކޮށްފަ އެވެ.\n"ކޮންމެ ބަޔަކު ޚަރަދުކޮށްގެން ކުރި ކަމެއް ކަމަށް ވިޔަސް އެއީ ދައުލަތުގެ މުދާ، އެ ހުންނާނެ ރައްކާކޮށްފައި،" އަސްލަމް ވިދާޅުވި އެވެ.\nމިނިސްޓަރު ވިދާޅުވީ ހީނާމާގޭ ބިމުގައި ހުރި ބިމުގައި ވެސް މިހާރު އަންނަނީ ޕާކުކުރެވޭނެ އިންތިޒާމް ހަމަޖައްސަމުން ކަމަށެވެ. މާފަންނު އަސަރީ ކެފޭ ހިންގި ތަނުގައި ވެސް ޕާކުކުރެވޭނެ ޖާގަ ހަދަމުން އަންނަ ކަމަށް ވިދާޅުވި އެވެ.\n"ޕާކިން މައްސަލައަކީ ވަރަށް ބޮޑުވެފައި އޮތް ކަމެއް. ކުދިކުދި ހައްލުތަކެއް މީގެތެރެއިން މި އަންނަނީ. އަޅުގަނޑު ގަބޫލެއް ނުކުރަން މީގެތެރެއިން އަޅުގަނޑުމެންނަށް ފުރިހަމަ ހައްލެއް އަންނާނެ ކަމަކަށް،" އަސްލަމް ވިދާޅުވި އެވެ.\nއަސްލަމް ވިދާޅުވި ގޮތުގައި އާ ޕާކިން ޖާގައާ އެކު މައްސަލަ އަށް ކޮންމެވެސް ވަރެއްގެ ލުޔެއް ލިބޭނެ އެވެ.\nއިތުރު ލިޔުންތައް ތަރައްގީގެ މަޝްރޫއުތައް މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ޕާކިން ޒޯން ޕާކިން އިމާރާތް ޕާކިން ނެޝަނަލް ޕްލޭނިން އެންޑް އިންފްރާސްޓްރަކްޗަރު


Jalah Etherekuran Ulhunu Masthvaathakethi Athulaigenfi - Vaguthu\nމާލެ އަތޮޅު ހިއްމަފުށީގައި ހުންނަ އައްސޭރި ޖަލަށް އެތެރެ ކުރަން އުޅުނު މަސްތުވާތަކެތި އަތުލައިގަނެ އެތަކެތި ފުލުހުންނާއި ހަވާލު ކޮށްފައިވާ ކަމަށް ކޮމިޝަނަރ އޮފް ޕްރިޒަން އަހްމަދު މުހައްމަދުފުޅު ވިދާޅުވެއްޖެއެވެ.\nއަހްމަދު ކުރެއްވި ޓްވީޓެއްގައި ވިދާޅުވީ ރޭ ލިބުނު މައުލޫމާތަކައި ގުޅިގެން އައްސޭރި ޖަލުގެ އޮފިސަރުން ހިންގި އޮޕަރޭޝަނެއްގައި ޖަލަށް ވެއްދުމަށްޓަކައި އެޖަލުގައި ޕޮޓުކޮއްފައިވާ މަސްތުވާތަކެތި އެޖަލުގެ އޮފިސަރުން ވަނީ ހޯދާފައި ކަމަށާއި މިތަކެތި މިހާރުވަނީ ފުލުހުންނާއި ހަވާލު ކުރެވިފައި ކަމަށެވެ.\nއައްސޭރި ޖަލުގެ ވަށާފާރު އުސްކުރުމުގެ ޕްރޮޖެޓްވަނީ ބަޔަކާއި ހަވާލުކުރެވިފައި ކަމަށާއި މާދަމާ އެކަމުގެ އަމަލީ މަސައްކަތް ފެށިގެން ދާނެ ކަމަށް ވެސް އަހްމަދު ވިދާޅުވިއެވެ. އޭނާ ވިދާޅުވީ މި މަސައްކަތް ނިމުމުން، ފާރުމަތިން ޖަލުގެ ތެރެއަށް އެއްޗެހި އުކާ މައްސަލައަށް ހައްލެއް ލިބިގެންދާނެ ކަމަށެވެ.\nހިއްމަފުށީ ޖަލަކީ އެންމެ ނުރައްކާތެރި ނޫން ގައިދީން ހައްޔަރުކޮށްފައި ތިބޭ ޖަލެކެވެ.\nރާއްޖޭގެ ޖަލުތަކަށް ގާނޫނާއި ހިލާފު ތަކެތި ވެއްދުމަކީ ވަރަށް އާއްމު ކަމެކެވެ. ވަރަށް ފަސޭހައިން ޖަލު ތަކުން މަސްތުވާތަކެތި ވެސް ލިބެން ހުންނަ ކަމަށް ވެއެވެ. އޭގެ އިތުރުން ފޯނު ވެސް ޖަލުގައި ބޭނުން ކުރެއެވެ. ޖަލުގައި ފޯނު ބޭނުން ކުރުން ހުއްޓުވަން ޖޭމަރު ހަރުކުރުމުގެ ޕްރޮޖެކްޓެއް ކުރިއަށް ގެންދަން ވެސް ސަރުކާރުން ވަނީ ނިންމާފައެވެ.


Nadheemge Mahsalaige Hatharu Meehehge mahchah dhauvaa ufulaifi\nނަދީމްގެ މައްސަލައިގައި ހަތަރު މީހެއްގެ މައްޗަށް ދައުވާ އުފުލައިފި\n2 އަހަރު,2މަސް,2ހަފްތާ,3ގަޑި, 1 މިނެޓް,7ސިކުންތު ކުރިން 3050އައިޝަތު ޝިމްނާ\nފުލުހުންގެ މޭޖާ ކްރައިމް ޑިޕާޓްމަންޓުގެ ސްޓޭޝަން އިންސްޕެކްޓަރު މުހައްމަދު ސާމިހު -- ފޮޓޯ އަވަސް\nހއ. ތަކަންދޫ، އިބްރާހިމީހިޔާ، ނަދީމް އަބްދުއްރަޙްމާން މަރާލި މައްސަލައިގައި4މީހެއްގެ މައްޗަށް ދައުވާ އުފުލައިފިއެވެ.\nނަދީމުގެ މަރުގެ މައްސަލައާއި ގުޅުން ހުރި މައުލޫމާތު ދިނުމަށް ފުލުހުން ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ސްޓޭޝަން އިންސްޕެކްޓަރު މުހައްމަދު ސާމިހު ވިދާޅުވީ، ނަދީމް މަރާލިމައްސަލަ ތަހުގީގުކޮށް ނިންމުމަށްފަހު ޕްރޮސިކިއުޓަރ ޖެނެރަލްގެ އޮފީހުން ޝަރީއަތަށް ފޮނުވާފައިވާކަމަށެވެ.\nއެ މައްސަލާއާއި ގުޅިގެން މިދިޔަ ބުދަ ދުވަހު ދައުވާ އުފުލާފައިވަނީ ގ. ޝާރާޒް މުހައްމަދު މަފާޒާއި ލ. ގަމު ތުނޑީ އަވަށު ވިދާތަރި، އަލީ ނިފާޒާއި ރ. އިންނަމާދޫ ސަމަންތާ، ހުސައިން ސާމިހުގެ އިތުރުން ކުޑަކުއްޖެއްގެ މައްޗަށް. އޭގެ ތެރެއިން އެކަކަށް ގަސްދުގައި މީހަކު މެރުމުގެ ދައުވާ އުފުލާފައިވާއިރު، ބާކީ ތިބި ތިން މީހުންނަށް ކުރަނީ މީހަކު މެރުމުގައި ބައިވެރިވުމުގެ ދައުވާއެވެ.\nސާމިހު ވިދާޅުވީ މިއެންމެންނަކީވެސް ކުށުގެ ރެކޯޑް އޮންނަ މީހުން ކަމަށެވެ. ނަމަވެސް ނަދީމަކީ ކުށުގެ ރެކޯޑް އޮތް މީހެއް ނޫންކަން ސާމިހު ފާހަގަކުރެއްވިއެވެ. ނަދީމަށް ހަމަލާދީފައި ވަނީ މިދިޔަ ޖުލައި މަހުގެ ހަތާވީސް ވަނަ ދުވަހުގެ ރޭ ލޮނުޒިޔާރަތް މަގުގައި ހުންނަ ކެފޭއެއްގެ ތެރޭގައި ކޮފީ ބޯން އިންދައެވެ. ސާމިހު ވިދާޅުވީ ނަދީމުގެ މަރާލާފައިވަނީ ސިލްސިލާ މާރާމާރީތަކުގެ ތެރެއިން އުފެދިފައިވާ ދެބަސްވުންތަކުގެ ތެރެއިން އުފެދިފައިވާ ރުޅިވެރިކަމެއްގެ ބަދަލުހިފުމިގެ ގޮތުން ކަމަށެވެ.\nއިތުރަށް މައުލޫމާތު ދެއްވަމުން ސާމިހު ވިދާޅުވީ މިމައްސަލައިގައި ނަދީމުގެ އިތުރުންވެސް އިތުރު މީހަކަށް ހަމަލާދޭން އެގުރޫޕުން މަސައްކަތް ކުރުމުން އެ މަސައްކަތް ނާކާމިޔާބް ވެފައިވަނީ ކެފޭގެތެރޭގައި ތިބި މީހުން އެކަން ހުއްޓުވުމަށް ކުރި މަސައްކަތުން ކަމަށެވެ. އަދި މިމައްސަލައިގެ ތަހުގީގު ކުރިއަށް ދިޔައިރު ފަސްތޮޅަހަށް ވުރެ ގިނަ ވީޑިއޯ ފްޓޭޖް އެނަލައިޒް ކޮށްފައިވާކަމަށެވެ. މި ވީޑިއޯ ފްޓޭޖްގެ އަލީގައި މާގިނަ ދުވަހެއް ނުވެ މި އަމަލު ހިންގި ފަރާތްތައް ދެނެގަނެވިފައިވާކަމަށް އޭނާ ވިދާޅުވިއެެވެ.\nއަދި މި އެންމެންގެ މައްޗަށްވެސް އެކަށީގެންވާ ހެއްކާއި ގަރީނާ ހުރި ކަމަށް ސާމިހު ވަނީ ވިދާޅުވިއެވެ. މީގެއިތުރުން މިދިޔަ ޖުލައިމަހުގެ އެއްތިރީސް ވަނަ ދުވަހުގެރޭ ލިޓަސް ސާވިސް ސެންޓަރުގެ ތެރޭގައި ވަޅިން ހަމަލާދީ މަރާލި ރ. މީދޫ ފެންފިޔާޒުގޭ މުހައްމަދު އަނަސް މަރާލި މައްސަލައާއި ގުޅިގެން ކުރަމުންދާ ތަހްގީގުގެ ނުވަދިހަ ނުވަ އިންސައްތަ ނިމިފައިވާކަމަށެވެ. މިމައްސަލައާއި ގުޅިގެން ހޯދަން އިއުލާނުކުރި ތ. ކިނބިދޫ، ގުލްފާމުގޭ މުހައްމަދު ސާޒް، މިހާރު ވަނީ ހައްޔަރުކޮށްފައެވެ.


ކުރިއަށް މިއޮތީ ބަރަކާތްތެރި ރަމަޟާން މަހެވެ. މާތްކަމާއި މަތިވެރިކަމުގެ މަހެވެ. ޘަވާބާއި ދަރުމައިގެ މޫސުމެކެވެ. ނަރަކައިން ދިންނެވުމުގެ މަހެވެ. އެއްހާސް މަސްދުވަހު އަޅުކަން ކުރުމަށްވަރެ އެއްމެ ރެއެއްގައި އަޅުކަންކުރުން ހެޔޮކަން ބޮޑުވެގެންވާ ރެއެއް ހިމެނިގެންވާ މެހެވެ. ކީރިތި ޤުރްއާން ބާވާލެވުނު މަހެވެ. އެހެނިހެން މަސްތަކާއި ދުވަސްތަކަށްވުރެ އެމަހުގައި އަދާކުރެވޭ އަޅުކަމުގެ ޘަބާއި ދަރުމަ އެތައް ގުނައަކަށް އިތުރުވެގެންވާ މެހެވެ.\nއެހެންކަމަށްވުމާއެކު، ރަމަޟާން މަހަކީ ހުރިހާ ގޮތަކުންވެސް ހެޔޮކަމާއި ބަރަކާތުން ފުރިގެންވާ މައްސަރެކެވެ. މިފަދަ މާތް މައްސަރަކަށް މުސްލިމުން އިސްތިޤްބާލު ކުރަނީ ވަރަށްވެސް ޝައުޤުވެރިކަމާއެކުގައެވެ. ތިމާގެ އަމިއްލަ ރަށުންބޭރުގައި ވަޒީފާ އަދާކުރާމީހުންގެ ތެރެއިންވެސް ގިނަ ބަޔަކު ބޭނުންވަނީ މިމާތް މަސް އެބައިމީހުންގެ ޢާއިލާއާއެކު ހޭދަކުރުމަށެވެ.\nމިމާތް މައްސަރަށް އިސްތިޤްބާލު ކުރުމުގެ ގޮތުން، އެތަކެއް ދުވަސް ކުރިން މިމައްސަރާ ބައްދަލު ވުމުގެ ފުރުޞަތު ދެއްވުން އެދި މިއުއްމަތުގެ އިސްވެގޮސްފައިވާ ސަލަފުން ދުޢާކުރައްވާ ހައްދަވާ ކަމުގައިވެއެވެ. މިގޮތުން ރަމަޟާން މަސް އައުމުގެ ހަމަސްކުރިން، މިމަހާ ބައްދަލުވުމުގެ ފުރުޞަތު ދެއްވުން އެދި އެބޭކަލުން ކީރިތިވަންތަ ﷲއަށް ދުޢާ ދަންނަވާކަމުގައި ވެއެވެ. އަދި މިމަސް ފާއިތުވެދިއުމުން އެމައްސަރުގައި ކުރެވުނު ހެޔޮކަންތައް ޤަބޫލުފުޅު ކުރައްވާތޯ އަނެއް ހަމަސް ދުވަހު ދުޢާ ކުރައްވާ އުޅުއްވަތެވެ. ރަޖަބު މަހަށް ހަނދުބެލުމުން، އަންނަނިވި ޢިބާރާތުން، ރަސޫލުﷲ ޞައްލަﷲ ޢަލައިހި ވަސައްލަމް ކީރިތިވަންތަ ﷲ އަށް ދުޢާ ދަންނަވާ ކަމުގައި ވާރިދުވެފައިވެއެވެ. اللَّهُمَّ بَارِكْ لَنَا فِيْ رَجَبٍ وَشَعْبَانَ وَبَلِّغْنَا رَمَضَانَ މާނައީ"ހައްދަވައި ބޮޑުކުރައްވައި ގެންގުޅުއްވާ އިލާހު! އަޅަމެންނަށްޓަކައި ރަޖަބް މަހާއި ޝަޢުބާން މަހުގައި ބަރަކާތްލައްވައި، ރަމަޟާން މަހަށް އަޅަމެން ފޯރުކޮށް ދެއްވާނދޭވެ!\nރޯދަ ފަރުޟު ކުރެއްވުމުގެ ޙިކްމަތީ، އަޅުތަކުން ﷲ އަށް ބިރުވެތިވެ ފާފަތަކުން ދުރުހެލިވެ އުޅުމެވެ. އެހެންކަމުން ރަމަޟާން މަހަށް ހަނދު ބެލުމާއެކު، ސުވަރުގޭގެ ދޮރުތައް ހުޅުވާލެވެއެވެ. ނަރަކައިގެ ދޮރުތައް ބަންދުކުރެވެއެވެ. ނުލަފާ ޖިންނި ޝައިޠާނުންތައް ކަސްތަޅު އެޅުވި ހައްޔަރު ކުރެވެއެވެ. ނަތީޖާއަކަށްވަނީ މީސްތަކުން ހެޔޮކަންތައްކަށް އަވަސްވެގެތުން އިތުރުވެގެން ދިއުމެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ. "إِذَا كَانَ أَوَّلُ لَيْلَةٍ مِنْ شَهْرِ رَمَضَانَ، صُفِّدَتِ الشَّيَاطِيْنُ وَمَرَدَةُ الْجِنِّ، وَأُغْلِقَتْ أَبْوَابُ النَّارِ، فَلَمْ يُفْتَحْ مِنْهَا بَابٌ، وَفُتِحَتْ أَبْوَابُ الْجَنَّةِ فَلَمْ يُغْلَقْ مِنْهَا بَابٌ، وَيُنَادِيْ مُنَادٍ: يَا بَاغِيَ الْخَيْرِ أَقْبِلْ، وَيَا بَاغِيَ الشَّرِّ أَقْصِرْ. وَلِلَّهِ عُتَقَاءُ مِنَ النَّارِ وَذَلِكَ كُلُّ لَيْلَةٍ " (رَوَاهُ التِّرْمِذِيُّ وَابْنُ مَاجَه) މާނައީ"ރަމަޟާންމަހުގެ ފުރަތަމަ ދުވަހުގެ ރޭ ނުބައި ނުލައިފާ ޖިއްނި ޝައިޠާނުންނުން ކަސްތޮޅު އެޅުވޭ ހުއްޓެވެ. އަދި ނަރަކައިގެ ދޮރުތައް ބަންދު ކުރެވޭ ހުއްޓެވެ. އެއިން އެއްވެސް ދޮރެއް ނުހުޅުވޭ ހުއްޓެވެ. އަދި ސުވަރުގޭގެ ދޮރުތައް ހުޅުވޭ ހުއްޓެވެ. އެއިން އެއްވެސް ދޮރެއް ބަންދު ނުކުރެވޭ ހުއްޓެވެ. އަދި ﷲ ގެ އަމުރުފުޅަށް މަލާއިކަތްބޭކަލަކު ގޮވާލައްވާނެއެވެ. އޭ ހެޔޮކަންތަކަށް އެދޭ މީހާއެވެ! ހެޔޮކަންތަކާވީ ފަރާތަށް އަވަސްވެގަންނާށެވެ! ނުބައިކަންތައް ކުރާ މީހާއެވެ! ތިޔަ ކަންތައްތަކުން ދުރުވެގަންނާށެވެ! އަދި އެމަހުގެ ކޮންމެ ރެއަކު، ﷲ ނަރަކައިން ބަޔަކުމީހުން މިންޖު ކުރައްވާހުއްޓެވެ".\nރޯދަ ފަރުޟު ކުރެއްވުމުގެ ޙިކްމަތް ބަޔާން ކުރެއްވި އާޔަތުގައި (އަލްބަޤަރާ 183) ﷲ އަންގަވާފައިވަނީ، ކުރީގެ އުއްމަތްތަކަށް ރޯދަ ފަރުޟު ކުރެވުނު ފަދައިން، މިއުއްމަތުގެ މީހުންގެ މައްޗަށް ރޯދަ ފަރުޟު ކުރެއްވި ކަމަށެވެ. އެއީ އެބައިމީހުން ތަޤްވާވެރިވުމަށްޓަކައެވެ. މިމަތިވެރި ޙިކްމަތް ބަޔާންކުރައްވަމުން ރަސޫލާ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައިވެއެވެ. "الصَّوْمُ جُنَّةٌ" [البخاري އާއި مسلم] މާނައީ "ރޯދައަކީ ރައްކާތެރިކަމެކެވެ". މިއީ ވަރަށްވެސް ޙިކްމަތްތެރި ބަސްފުޅެކެވެ. ރޯދައަކީ ހުރިހާ މާނައެއްގައިވެސް ރައްކާތެރި ކަމެކެވެ.\nއެހެންކަމުން ރޯދައަށް ހުންނަ ހުރުމުގައި ދުރުހެލިވާންޖެހޭ ކަންތައްތަކުން ދުރުހެލިނުވާނަމަ، ކެއުން ބުއިމުން ދުރުހެލިވެގެން ހުރުމުގެ ބޭނުމެއްނެތެވެ. ނުކައި ނުބޮއި ރޯދައަށް ހުއްޓަސް، ބަޑުހައި ހޫނުކަމާއި ކަރުހިއްކުން ނޫން އެހެން ކަމެއް އެފަދަމީހާއަށް ނުވެއެވެ. މާތް ނަބިއްޔާ ޞައްލަﷲ ޢަލައިހި ވަސައްލަމް ޙަދީޘު ކުރައްވާފައިވެއެވެ. "كَمْ مِنْ صَائِمٍ لَيْسَ لَه مِنْ صِيَامِهِ إلاّ الْجُوْعُ وَالْعَطَش" [رواه أحمد والدارمي وابن ماجه] މާނައީ "ރޯދަ ހިފައިގެން، ބަނޑުހައި ހޫނުކަމާއި ކަރުހިއްކުން ނޫން އެހެން ކަމެއް ނުލިބޭ ކިތައްމެ ރޯދަވެރިންނެއް ރޯދަހިފާ މީހުންގެތެރޭގައި ވެއެވެ." އެހެން ޙަދީޘެއްގައި ވެއެވެ. "مَنْ لَمْ يَدَعْ قَوْلَ الزُّوْرِ وَالْعَمَلِ بِه فَلَيْسَ للهِ حَاجَةٌ فِي أَنْ يَدَعَ طَعَامَهُ وَشَرَابَه" [ البخاري] މާނައީ "ދޮގުބުނުމާއި ހުތުރުކަންބޮޑު ޢަމަލުތަކުން ދުރުހެލިނުވާމީހާ، ކެއިންބުއިމުން ދޫކޮށްލައި ރޯދައަށް ހުރުމަކަށް އޭނޭގެ ކިބައިން ﷲ އެދިވޮޑިއެއް ނުގަނެއެވެ." އެހެނީ ރޯދައަށް ހުންނަ ދުވަހުގެ ދުވާލުގެ ވަގުތުގައި މެނުވީ ޙަލާލުތަކެތިން ކައިބޮއެ ހެދުމަކީ ހުއްދަ ކުރައްވާފައިވާކަމެކެވެ. ނަމަވެސް ދޮގު ހެދުމާއި ދެބައޮޑުވުމާއި ޣީބަ ބުނުމާއި މަކަރު ހެދުމާއި މިބާވަތުގެ އެންމެހައި ޢަމަލުތަކަކީ ހުރިހާ ވަގުތެއްގައިވެސް، ކުރުން ޙަރާމް ކުރައްވާފައިވާ ކަންކަމެވެ. އެހެން ކަމުން މިފަދަ ޙަރާމް ކަންތައް ކުރާ މީހަކު، ތިމަން މިހިރީ ރޯދައަށޭ ބުނެ، ނުކައި ނުބޮއެ ހުރުމުގެ ބޭނުމެއް ނެތެވެ.


21 March 2020 – COVID-19\nDaily Archives: 21 March 2020\nUpdates as of 2200\nEnglishBy webmaster 21 March 2020\nDownload press information sheet Samples are being taken fromaMaldivian national in Club Med Kanifinolhu, Holiday Village with COVID19 like symptoms. The individual has been placed under home-isolation. Monitoring mechanisms are in place till further notice. Cinnamon Hakuraa Hura Maldives Samples will be taken fromaforeign national in Cinnamon Hakuraa Hura Maldives with…\nDhivehiBy webmaster 21 March 2020\nޑައުންލޯޑް ކުރުމަށް ކޯވިޑް19 އަށް ޝައްކުކުރެވޭ އަލާމާތްތައް ހުރެގެން ކުލަބްމެޑް ކަނިފިނޮޅު ހޮލިޑޭ ވިލެޖްއިން ދިވެއްސެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްގެންދެވޭނެ. ޓެސްޓްގެ ނަތީޖާ ލިބެންދެން އެރިސޯޓުގައި ވަނީ މޮނިޓަރިންގްއަށް ލެވިފައި. ކޯވިޑް19 އަށް ޝައްކުކުރެވޭ އަލާމާތްތައް ހުރެގެން ސިނަމަން ހަކުރާ ހުރާ މޯލްޑިވްސްއިން ބިދޭސީއެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްގެންދެވޭނެ. ޓެސްޓްގެ ނަތީޖާ ލިބެންދެން އެރިސޯޓުގައި ވަނީ މޮނިޓަރިންގްއަށް ލެވިފައި. ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޯވިޑް19 އަށް ޝައްކުކުރެވޭ…\nA patient who previously tested positive for COVID19 and was isolated at Velidhoo Isolation facility, has now recovered\nA patient who previously tested positive for COVID19 and was isolated at Velidhoo Isolation facility, has now recovered. The patient, after their mandatory 14-day isolation period and treatment, was tested twice with NEGATIVE results


Champions league nulibunas mi ee kaamiyaabu season eh: Enrique | Mihaaru\nޗެމްޕިއަންސް ލީގު ނުލިބުނަސް މިއީ ކާމިޔާބު ސީޒަނެއް: އެންރީކޭ\n24 މެއި 2016 - 19:27\nބާސެލޯނާ (މޭ 23) - ޔޫއޭފާ ޗެމްޕިއަންސް ލީގު ނުލިބުނަސް މިއީ ކާމިޔާބު ސީޒަނެއް ކަމަށް ބާސެލޯނާގެ ކޯޗު ލުއިސް އެންރީކޭ ބުނެފި އެވެ.\nބާސެލޯނާ އަށް މި ސީޒަނުގައި ގެއްލުނީ ޔޫއޭފާ ޗެމްޕިއަންސް ލީގާއި ސްޕެނިޝް ސުޕަ ކަޕެވެ. ޗެމްޕިއަންސް ލީގުގެ ސެމީ ފައިނަލުގައި އެތުލެޓިކޯ މެޑްރިޑް އަތުން ބަލިިވިއިރު، ސްޕެނިޝް ސުޕަ ކަޕުގައި ބަލިވީ އެތުލެޓިކް ބިލްބާއޯ އަތުންނެވެ.\n"އަހަރެމެންގެ ސީޒަން ކާމިޔާބު. ހަތަރު ތައްޓާ އެކު ސީޒަން ނިންމާލެވުމުން ވަރަށް ހިތްހަމަޖެހޭ. ޗެމްޕިއަންސް ލީގު ނުލިބުމުގެ މާޔޫސްކަމެއް ނެތް،" އެންރީކޭ ބުންޏެވެ.\nއެންރީކޭ ބުނީ އަންނަ ސީޒަނުގައި ބާސެލޯނާ ފެންނާނީ މިހާރަށް ވުރެން ވަރުގަދަކޮށް ކަމަށާއި ޓީމު ވަރުގަދަ ކުރުމަށް އިތުރު ކުޅުންތެރިން ގެންނަން ނިންމާފައިވާ ކަމަށެވެ.\nކޮޕަ ޑެލްރޭ ތަށްޓާ އެކު ބާސެލޯނާ ކުޅުންތެރިން އުފާފާޅުކުރަނީ.-- ފޮޓޯ: އޭއެފްޕީ\nބާސެލޯނާ ސީޒަން ނިންމާލީ ކޮޕަ ޑެލްރޭ ފައިނަލުގައި ވާދަވެރި ކުޅުމަކަށް ފަހު 2-0 އިން ސެވިއްޔާ ބަލިކޮށް 28 ވަނަ ފަހަރަށް އެ މުބާރާތް ކާމިޔާބު ކޮށްގެންނެވެ. އެއް ކުޅުންތެރިއަކު މަދުކޮށް މެޗުގެ ބޮޑުބައި ކުޅެން ޖެހުނު ނަމަވެސް ބާސެލޯނާ ވަނީ ހިތްވަރުގަދަ ކުޅުމެއް ދައްކައިފަ އެވެ.\nމެޗުގެ 36 ވަނަ މިނެޓްގައި ބާސެލޯނާގެ ޑިފެންޑަރު ހަވިއޭ މަޝެރާނޯ އަށް ވަނީ ސެވިއްޔާގެ ކެވިން ގަމޭރޯ އަށް ކުރި ފައުލަކަށް ރަތް ކާޑު ދައްކައިފަ އެވެ. މި މެޗުގެ އިތުރު ވަގުތުގައި ސެވިއްޔާގެ އެބަ ބަނޭގާ އާއި ޑެނީ ކަރީޗޯ އަށް ވަނީ ރަތް ކާޑު ދައްކައިފަ އެވެ.\nބާސެލޯނާ އިން މި މެޗުގައި ޖެހި ދެ ލަނޑު ކާމިޔާބު ކުރީ މެޗުގެ ފުރިހަމަ ވަގުތު ހަމަވި އިރު ދެ ޓީމު އެއްވަރުވެފައި އޮތުމުން ނަތީޖާ ނެރުމަށް ކުޅުނު އިތުރު ވަގުތުގަ އެވެ. އިތުރު ވަގުތުގެ ފުރަތަމަ ހާފްގައި ޖޯޑީ އަލްބާގެ ލަނޑުން ބާސެލޯނާ ލީޑު ނެގި އިރު، ދެ ވަނަ ހާފްގައި ނޭމާ ވެސް ވަނީ އިތުރު ލަނޑެއް ޖަހައިފަ އެވެ.\nއެންރީކޭ ބުނީ ޔޫރޮޕާ ލީގު ފައިނަލުގައި ލިވަޕޫލާ ދެކޮޅަށް ސެވިއްޔާ ދެއްކި ކުޅުމަށް ބެލުމަށް ފަހު އެ ޓީމު އަތުން މޮޅުވާން އުނދަގޫ ވާނެކަން މެޗުގެ ކުރިން ވެސް އެނގޭ ކަަމަށެވެ. ނަމަވެސް ބާސެލޯނާގެ އެންމެ ރަނގަޅު ފޯމުގައި ކުޅެފި ނަމަ މޮޅުވެވޭނެ ކަމުގެ ޔަގީންކަން އޮތް ކަމަށް އެންރީކޭ ބުންޏެވެ.\nއިތުރު ލިޔުންތައް ފުޓްބޯޅަ ބާސެލޯނާ ލުއިސް އެންރީކޭ


Rhea ge kushakee drug addict eh dheke loabivun: Lawyer\nރެއާ އެންސީބީއަށް ހާޒިރު ވަނީ\nސުޝާންތު ސިންގް ރާޖްޕޫތުގެ ކުއްލި މަރުގެ ހާދިސާގެ ތަހުގީގު މިހާރު ވަނީ ޑްރަގް ބޭނުން ކުރުމާއި އޭގެ ވިޔަފާރި ކުރުމުގެ މައްސަލައަކަށް މުޅިން ބަދަލުވެފަ އެވެ. އިންޑިޔާގެ ސީބީއައި އިން ސުޝާންތުގެ މަރުގެ މައްސަލަ ބަލަން ފެށުމާއެކު މި މައްސަލައިގައި ޑްރަގް ޝާމިލުވާ ކަމަށް ގަބޫލު ކުރެވި މައްސަލައިގެ ތެރެއަށް އިންޑިޔާގެ ނާކޮޓިސް ކޮންޓްރޯލް ބިއުރޯ (އެންސީބީ) ވެއްދި އެވެ. އަދި އެންސީބީން މައްސަލަ ބަލަން ފެށުމުން މީގެ ކުރިން އެނގިފައި ނުވާ ވަރަށް ގިނަ ކަންތައްތައް ދަނީ ފަޅާ އަރަމުންނެވެ. އޭގެ ތެރޭގައި ސުޝާންތާއި އޭނާގެ ލޯބިވެރިޔާ ރިއާ ޗަކްރަބަތީ ޑްރަގް ބޭނުންކުރާ ކަމާއި އެމީހުންނަށް ޑްރަގް ހޯދައި ދިނުމުގައި ރިއާގެ ބޭބެ އާއި ސުޝާންތުގެ ގޭގައި މަސައްކަތްކުރާ މީހުންގެ ދައުރު ހިމެނެ އެވެ.\nމި މައްސަލައިގައި މީގެ ކުރިން ރިއާގެ ބޭބެ އާއި ސުޝާންތުގެ އެހީތެރިންގެ ތެރެއިން ބަޔަކު ހައްޔަރު ކޮށްފައި ވާއިރު އަންގާރަ ދުވަހު ރިއާ ވެސް ވަނީ ހައްޔަރު ކޮށްފަ އެވެ. އަދި އޭނާގެ ބަންދަށް ހަމަ އެ ދުވަހު ކޯޓުން ވަނީ 15 ދުވަހުގެ މުއްދަތު ޖަހައިދީފަ އެވެ.\nރިއާ ހައްޔަރު ކުރުމާ ގުޅިގެން އޭނާގެ ގާނޫނީ ވަކީލު ސަތީޝް މަނީޝިންޑޭ މީޑިއާގައި ބުނި ގޮތުގައި ރިއާގެ ކުށަކީ ނަފްސާނީ ބަލި މީހެއް އަދި ޑްރަގް އެޑިކްޓެއް ދެކެ ލޯބިވެވުން ކަމަށެވެ. މިގޮތަށް ރިއާ ހައްޔަރު ނުކުރެވޭނެ ކަމަށް އޭނާގެ ގާނޫނީ ވަކީލު ބުނެފައި ވެއެވެ.\n"މިއީ މުޅިން އިންސާފާ ދެކޮޅަށް ކުރި ކަމެއް. ތިން ސެންޓްރަލް އެޖެންސީން އެންމެ އަންހެނަކު ހޭ އަރުވާލަނީ އެ. އޭނާގެ ކުށަކީ އެތައް އަހަރަކުއްސުރެ މަސްތުވާ ތަކެތި ބޭނުން ކުރަމުން ދިޔަ އަދި ނަފްސާނީ މައްސަލަތަކެއް ހުރި މީހެއް ދެކެ ލޯބިވުން. އޭނާ [ސުޝާންތު] އަމިއްލައަށް މަރުވީ އެތައް ބައިވަރު މަނާ ބޭހަކާއި ޑްރަގެއް ބޭނުން ކޮށްގެން ހުރެ،" ރިއާގެ ގާނޫނީ ވަކީލު އިންޑިޔާގެ ނިއުސް އެޖެންސީ އަށް ބުނެފައި ވެއެވެ.\nސީބީއައިގެ ތަހުގީގުގައި އެންމެ ބޮޑު ތުހުމަތެއް އަމާޒުވެފައި ވަނީ ރިއާ އަށެވެ. ސުޝާންތުގެ މަރުގެ ޒިންމާ ނަގަން ޖެހޭނީ ރިއާ ކަމަށް އެ ތަހުގީގަށް މިހާތަނަށް ލިބިފައިވާ މައުލޫމާތުން ޔަގީންވާ ކަމަށް އިންޑިޔާގެ ނޫސްތަކުން ބުނެފައި ވެއެވެ.\nރިއާ ހައްޔަރުކުރީ އެންސީބީއަށް ހާޒިރު ކޮށްގެން މިދިޔަ އާދީއްތަ ދުވަހު ހަ ގަޑިއިރު އަދި ހޯމަ ދުވަހު އަށް ގަޑިއިރު އޭނާ އާ ސުވާލުކުރުމަށް ފަހު އޭނާއާ ދެކޮޅަށް އެކަށީގެންވާ ރަނގަޅު ހެކިތައް ހޯދުމަށް ފަހު އަންގާރަ ދުވަހު އެވެ.\nޑްރަގް މައްސަލައިގައި ރިއާ ބެދުނު އިރު ސުޝާންތު އާއެކު އޭނާގެ ފާމް ހައުސް އަށް ގޮސް ޑްރަގް ބޭނުންކުރާ ބޮލީވުޑްގެ 25 ފަންނާނެއްގެ ނަން ވެސް ރިއާ ހާމަ އެންސީބީއަށް ހާމަ ކޮށްފައިވާ ކަމަށް ޚަބަރުތައް ބުނެ އެވެ. އަދި މި ފަންނާނުން ވަކިވަކިން ހާޒިރުކޮށް މި މައްސަލައިގައި އެމީހުންގެ ބަޔާންތައް ނަގަން އުޅޭ ކަމުގެ ޚަބަރުތަކެއް ވެސް ވަނީ ފެތުރިފަ އެވެ.\nރިއާ ބުނި ގޮތުގައި ސާރާ އަލީ ޚާން އާއެކު ސުޝާންތު ކުޅުނު "ކެދާރްނާތު" ގެ ޝޫޓިންގްގައި ވެސް އެ ފިލްމުގެ ކުރޫންގެ ގިނަ ބަޔަކު އާދަކޮށް ޑްރަގް ބޭނުން ކުރަމުން ދިޔަ އެވެ. އަދި މި ނޫންވެސް ވަރަށް ގިނަ ފަހަރު ސުޝާންތު އާއެކު ބޮލީވުޑް އެކްޓަރުންނާއި ޑައިރެކްޓަރުން އަދި ޕްރޮޑިއުސަރުން ޑްރަގް ބޭނުން ކުރަމުންދިޔަ ރިއާ ބުނެފައި ވެއެވެ.\nރިއާ ހައްޔަރު ކުރުމުން ސުޝާންތުގެ އާއިލާ އިން ވަނީ އެކަމާ އުފާ ފާޅުކޮށްފަ އެވެ. އަދި އެންމެ ފަހުން ސުޝާންތުގެ މަރަށް އިންސާފު ލިބިދާނެ ކަމުގެ އުންމީދު އާވެއްޖެ ކަމަށް ސުޝާންތުގެ ދައްތަ ޕްރިޔަންކާ ވަނީ ބުނެފަ އެވެ.\nސުޝާންތުގެ އާއިލާއިން ބުނި ގޮތުގައި ސުޝާންތަށް އޮޅުވާލައިގެން ޑްރަގް ދެމުން ދިޔައީ ރިއާ އާއި އޭނާގެ ބޭބެ އަދި އެމީހުންގެ އެކުވެރިންގެ ގްރޫޕަކުންނެވެ. ރިއާގެ ވަށައިގެން އުޅެނީ ޑްރަގް ބޭނުންކުރާ އަދި އޭގެ ވިޔަފާރިކުރާ ބަޔެއް ކަމަށް އާއިލާއިން ވަނީ ތުހުމަތު ކޮށްފަ އެވެ.


Yameen ge mashroouthah alun hulhuvun noon kameh nukurey: Saeed | Mihaaru\nއިދިކޮޅު ކޯލިޝަނުން ބޭއްވި ނޫސްވެރިންގެ ބައްދަލުވުމެއްގައި މެމްބަރުން ވާހަކަ ދައްކަވަނީ. --ފޮޓޯ/މިހާރު\nޔާމީންގެ މަޝްރޫއުތައް އަލުން ހުޅުވުން ނޫން ކަމެއް ނުކުރޭ: ސައީދު\n22 އޯގަސްޓް 2019 - 20:42 13 comments\nސަރުކާރަށް ފާޑުކިޔައި، "ދަވާލައިފި" ނަމުގައި އަންނަ މަހުގެ 12 ގައި، އެއްވުމެއް ބާއްވަން އިދިކޮޅު ޕީޕީއެމާއި ޕީއެންސީން އަންނަނީ ތައްޔާރުވަމުންނެވެ.\nމި އެއްވުމާ ގުޅޭ ގޮތުން ބޭއްވި ނޫސްވެރިންގެ ބައްދަލުވުމުގައި ރައްޔިތުންގެ މަޖިލީހުގެ މާވަށު ދާއިރާގެ މެމްބަރު އަދި ޕީއެންސީގެ ނައިބު ރައީސް ސައީދު ވަނީ މި ސަރުކާރުގެ ހިންގުންތެރި ކަމެއް، ރައްޔިތުންނަށް ކަންކަން ކޮށްދިނުމުގެ ވިސްނުންތަކެއް ނެތް ކަމަށް ވިދާޅުވެ ވަރަށް ބޮޑަށް ފާޑުވިދާޅުވެފަ އެވެ. މި ސަރުކާރު ވައުދުތައް ނުފުއްދައިގެން ސުވާލުކުރުމުން ދިފާއުވަނީ ޔާމީންގެ ސަރުކާރުން ހިންގި ކޮންމެވެސް މަޝްރޫއެއްގެ ވާހަކަ އިން ކަމަށް ވިދާޅުވި އެވެ.\nމިސާލެއް ދައްކަވަމުން ވިދާޅުވީ ސްޓިކާ ޖަހަނީ ޕާކުކުރާނެ ތަންތަން ދައްކައިގެންތޯ މި ސަރުކާރުގެ ވަޒީރަކާ ސުވާލުކުރުމުން އެއާޕޯޓުގައި ވެސް ޕާކުކުރެވޭނެ ނިޒާމް ގާއިމްކޮށްފައިވާނެ ކަމަށް ވިދާޅުވި ކަމަށެވެ. އެކަމަކު އެއާޕޯޓުގައި ޕާކުރެވޭނެ އިންތިޒާމް ހަމަޖެއްސީ ޔާމީންގެ ސަރުކާރުން ކަމަށް ވިދާޅުވި އެވެ.\n"ދެ ވަނަ ރަންވޭގައި އަނެއްކާވެސް އާ ބޯޓެއް ޖައްސާފައި މި ހުޅުވަނީއޭ ބުނާތަން ދެން ފެނިދާނެ. އެއީ ރައީސް ޔާމީން ކުރެއްވި ކަމެއް. އާ ސީ ޕްލޭން ޓާމިނަލް އަކީ ވެސް ރައީސް ޔާމީން ކުރެއްވި ކަމެއް،" ސައީދު ވިދާޅުވި އެވެ.\n"މި ގައުމުގައި ކުރިއަށް އޮތް ފަސް އަހަރު ފާށާކަށް ނޯންނާނެ، ޔާމީން ފައްޓަވާފައި ނެތް ޕްރޮޖެކްޓެއް."\nޕީޕީއެމް/ޕީއެންސީ ކޯލިޝަނުން އިންތިޒާމުކޮށްގެން ކާނިވާ ސަރަހައްދުގައި ބޭއްވި ޖަލްސާގައި ސައީދު ވާހަކަ ދައްކަވަނީ.---ފޮޓޯ: ހުސައިން ވަހީދު/ މިހާރު\nސައީދު ވިދާޅުވި ގޮތުގައި ސިއްހީ ދާއިރާ އަށް އިންގިލާބީ ބަދަލަކަށް އިމާރާތް ކުރި 25 ބުރީގެ ދަރުމަވަންތަ ހޮސްޕިޓަލް ހުޅުވަން ނުކުރިގެން މި ސަރުކާރުން އުޅެނީ އެތަނުގެ ފެންވަރު މަތިކަމުންނެވެ. އެތަނުގެ އަގު ބޮޑުތޯ ނުވަތަ ކުޑަތޯ ބަހުސްކުރެވިދާނެ ކަމަށާއި އެކަމަކު ލަދުވެތިކަމަކަށް ވާނެތީ ދަރުމަވަންތަ ހޮސްޕިޓަލް ރަސްމީކޮށް ނުހުޅުވުން ބަލައިނުގަނެވޭ ކަމަށް ސައީދު ވިދާޅުވި އެވެ.\nދަރުމަވަންތަ ހޮސްޕިޓަލް އަގު ބޮޑު ވާހަކަ ދައްކާ އިރު އެތަން އިމާރާތް ކުރަން ހަވާލުކުރީ ފެންވަރު ދަށް ކުންފުންޏަކާ ނޫން ކަމަށާއި އެކަން ކުރީ ދުނިޔޭގެ އެންމެ ކުރީ ސަފުގައި ގުނާލެވޭ ކުންފުންޏަކުން ކަމަށް ވިދާޅުވި އެވެ.\nސައީދުގެ ވާހަކައިގައި ސަރުކާރުގެ ކޯލިޝަންގައި ހިމެނޭ ޖުމްހޫރީ ޕާޓީގެ ލީޑަރު އަދި މާމިގިލީ ދާއިރާގެ މެމްބަރު ގާސިމް އިބްރާހީމަށް ފާޑުވިދާޅުވި އެވެ. ޚާރިޖީ ސިޔާސަތުގައި އިންޑިއާ އަށް އިސްކަންދީގެން މި ސަރުކާރުން ހަދަން އުޅުނު މުއާހަދާއާ މެދު ހިތްހަމަޖެހިވަޑައިގެން އެއީ ގައުމުގެ މިނިވަންކަން ގެއްލުވާލުން ކަމަށް ފާޑުވިދާޅުވުމަށް ފަހު މިހާރު ފެންނަނީ ހުރިހާ ކަމެއް ރަނގަޅު ވެގެން އުޅޭ މަންޒަރު ކަމަށް ސައީދު ވިދާޅުވި އެވެ.\nދައުލަތުގެ ފައިސާ އިން ބޮޑެތި ކުންފުނިތަކަށް ބޮޑެތި އަދަދުތަކުން ބަދަލު ދެމުން އަންނަ ދަނޑިވަޅެއްގައި މި ސަރުކާރު ރަނގަޅު ވުމުން ވެސް ސުވާލު އުފެދޭ ކަމަށް ސައީދު ވިދާޅުވި އެވެ. އޭނާ ވިދާޅުވި ގޮތުގައި ހައްގުތައް ރައްކާތެރިކޮށްދިނުމަކީ ބަދަލު ދިނުމުގެ ގޮތުގައި ބައެއް ލީޑަރުން ސިފަކުރައްވާ ނަމަ އެއީ ހިތާމަވެރި ކަމެކެވެ.\n"ހައްގުތައް ރައްކާތެރިކޮށްދިނުމަކީ އަޅުގަނޑުމެން އަތުނުޖެހޭ މުއާހަދާތަކުގައި ސޮއިކޮށްގެން ދިވެހިރާއްޖޭގެ އިސްތިގުލާލާއި ސިޔާދަތާއި މިނިވަންކަން ގެއްލި، އެއީ ވެސް ހައްގެއް ކަށަވަރު ކުރެވުން ކަމަށް ގަބޫލުކުރާ ނަމަ މިފަދަ ޕާޓީތަކާ މެދު ސުވާލު އުފެދޭ،" ސައީދު ވިދާޅުވި އެވެ.\nއެ ބައްދަލުވުމުގައި ޕީއެންސީގެ ނައިބު ރައީސް ސުޖާއު ވިދާޅުވީ ކުރިއަށް އޮތް ލޯކަލް ކައުންސިލް އިންތިޚާބުގައި ބޮޑުތަނުން މި ސަރުކާރު ބަލިކުރާނެ ކަމަށެވެ. އެންމެ ބޮޑަށް އިދިކޮޅުން ފާރަވެރިވާނީ އިންތިޚާބުގައި އިލެކްޝަންސް ކޮމިޝަނުން މަކަރު ހަދައި ވޯޓު އޮޅުވާލިޔަ ނުދޭން ކަމަށް ވިދާޅުވި އެވެ.\n"އިލެކްޝަންސް ކޮމިޝަންގެ ރައީސް ޝަރީފްއަކީ މި ސަރުކާރުގެ ކުންފުންޏެއްގެ އެމްޑީއެއްގެ ގޮތަށް އެބަ ސިފަވޭ އަޅުގަނޑުމެންނަށް. ކޮންމެ ކަމަކާ ވެސް މީނަ އެބަ ބެހޭ މިހާރު. އެހެންވެ މީނަގެ ކިބައިން މިންޖުވެވެން އޮތް ހުރިހާ ފިޔަވަޅުތަކެއް އަޅާނަން، އެއީ ސިއްރިއްޔާތުގައި އަޅަން ޖެހޭ ފިޔަވަޅެއް ވިއްޔާ ސިއްރިއްޔާތުގައި،" ސުޖާއު ވިދާޅުވި އެވެ.\nސަރުކާރާ ދެކޮޅަށް ޕީޕީއެމް/ޕީއެންސީގެ އިދިކޮޅު ކޯލިޝަނުން އިންތިޒާމުކޮށްގެން ކާނިވާ ސަރަހައްދުގައި ބޭއްވި ފުރަތަމަ ޖަލްސާގައި ކުރީގެ ހައުސިން މިނިސްޓަރު މުއިއްޒު ވާހަކަދައްކަވަނީ.---ފޮޓޯ: ހުސައިން ވަހީދު/ މިހާރު\nކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވި ގޮތުގައި މި ސަރުކާރުން ރައްޔިތުންނަށް ވީ ވައުދުތައް ފުއްދުމުގެ ބަދަލުގައި އަންނަނީ އޮޅުވާލުމުންނެވެ. އެއާއެކު އަށް މަސް ތެރޭގައި ފެންނަނީ ސަރުކާރުގެ ނާގާބިލް ކަން ކަމަށް ވިދދާޅުވި އެވެ. އެކަން ފޮރުވުމަށް ދޮގު ހަދަމުންދާ ކަމުގެ ތުހުމަތު ވެސް ކުރެއްވި އެވެ.\nއޭނާ ވިދާޅުވި ގޮތުގައި ކުރީގެ ސަރުކާރުން ހުޅުވާލި ހިޔާ މަޝްރޫއުގައި އިމާރާތް ކުރާ 7،000 ފްލެޓުގެ ތެރެއިން ސިވިލް ސާވިސްގެ މުވައްޒަފުންނަށް ކަނޑައެޅި 1،000 ފްލެޓް އުނިކުރަން އުޅޭ ކަމުގެ މައުލޫމާތު ލިބިވަޑައިގެންފައިވާ ކަމަށެވެ. އެގޮތަށް އެކަން ކޮށްފި ނަމަ އެއީ ސިވިލް ސާވަންޓުންނަށް ދޭ ވަރަށް ބޮޑު ދެރައެއް ކަމަށް ވިދާޅުވި އެވެ.\n"ރަސްމީ ގޮތުން ލިއުން ހަވާލުކޮށްފައިވާ 1،000 މުވައްޒަފުން އެބަތިބި. އެ މުވައްޒަފުންގެ ފްލެޓްތަކުން އެ ބޭފުޅުން މަހްރޫމްކުރަން މިހާރު ވަނީ ނިންމާފައި. އެއީ ވަރަށް ބޮޑަށް އަޅުގަނޑުމެން ޕީޕީއެމް، ޕީއެންސީން ކުށްވެރި ކުރާ ކަމެއް،" މުއިއްޒު ވިދާޅުވި އެވެ.\nއިތުރު ލިޔުންތައް ސިޔާސީ ޕާޓީ ޕީޕީއެމް ކުރީގެ މިނިސްޓަރު ޑރ. މުހައްމަދު މުއިއްޒު މެމްބަރު މުހައްމަދު ސައީދު (މާވަށް) މެމްބަރު އިބްރާހިމް ޝުޖާއު ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު


"Haveeru" Noohuge Massala Alun Balan Amuru Kohfi – adduLIVE\nLast Updated: August 23, 15:10\n"ހަވީރު" ނޫހުގެ މައްސަލަ އަލުން ބަލަން އަމުރުކޮށްފި\nJan 31, 2019, 16:06 ހަސަން ރަޝީދު\nހަވީރު ނޫހުގެ މައްސަލާގައި ސިވިލް ކޯޓުން ކުރި ހުކުމް ހައިކޯޓުން މިއަދު ބާތިލްކޮށްފިއެވެ.\n2016 ވަނަ އަހަރު "ހަވީރު" ގެ މިލްކުވެރިކަމާ ގުޅޭ ގޮތުން ސިވިލް ކޯޓަށް މައްސަލަ ހުށަހެޅީ އިބްރާހިމް ރަޝީދު މޫސާ އާއި ފާރޫގް ހަސަން އަދި މުހައްމަދު ނައީމްއެވެ.\nއެ ތިން ބޭފުޅުން ދައުވާ ކޮށްފައިވަނީ، "ހަވީރު ނޫސް އޭޖެންސީ" ގެ އާމްދަނީން އެ ބޭފުޅުންނަށް ލިބެންޖެހޭ މިންވަރު ހޯދުމުގެ އިތުރުން އެތަން ހިންގުމުގައި އެ ތިން ބޭފުޅުންނަށް ބައިވެރިވެވޭނެ އިންތިޒާމް ހަމަޖެއްސުމަށެވެ.\nއަދި އެ މައްސަލާގައި ސިވިލް ކޯޓުން އޭރުކޮށްފައިވާ ހުކުމުގައި ވަނީ ހަވީރު ނޫސް ވަގުތީ ގޮތުން ހުއްޓާލުމަށާއި އެތަނުގެ މުވައްޒަފުން2އަހަރު ވަންދެން އެހެން މީޑިއާއެއްގައި މަސައްކަތް ކުރުމަކީ މަނާކަމެއް ކަމަށް ކަނޑައަޅާފައެވެ.\nސިވިލް ކޯޓުން ކުރި ހުކުމް ހައިކޯޓުގައި އިސްތިއުނާފް ކުރުމުން އެ ކޯޓުން މިއަދު ކުރި ހުކުމުގައި ބުނެފައިވަނީ ދަށު ކޯޓުން ހުކުމް ކޮށްފައިވަނީ އެ ކޯޓުގައި ދައުވާކުރި ކަންކަމުގެ މައްޗަށް ނޫން ކަމަށް ބުނެފައެވެ. ދައުވާގައި ނެތް ކަންކަމަށް ހުކުމް ކުރީ ދައުވާގައި ހިމެނޭ ފަރާތްތަކަށް ވާހަކަ ދެއްކުމުގެ ފުރުސަތު ވެސް ނުދީކަމަށާއި އެހެންކަމުން މި މައްސަލަ އަލުން ބެލުމަށް ސިވިލް ކޯޓުގެ މައްޗަށް ހައިކޯޓުން ވަނީ އަމުރުކޮށްފައެވެ.\nހައިކޯޓުން އެ ހުކުމް ކޮށްފައިވަނީ މައްސަލަ ބެއްލެވި ފަނޑިޔާރުންގެ އިއްތިފާގުންނެވެ.


City Champions League in suspendkuranee: Report\nސިޓީ ޗެމްޕިއަންސް ލީގުން ސަސްޕެންޑްކުރަނީ: ރިޕޯޓް\nސަސްޕެންޑް ކުރުން ހުށައެޅުމާ މެދު މި ހަފުތާ ތެރޭ ގޮތެއް ނިންމާނެ\nސިޓީއަށް ކުރެވެނީ ނުއަގުގައި ސްޕޮންސަރޝިޕް އެއްބަސްވުންތަކެއްގައި ސޮއިކުރި ކަމަށް\nކ. މާލެ 15 މެއި 2019 | ބުދަ 10:48 3,789\nމި ސީޒަނުގެ ޕްރިމިއަރ ލީގު ތަށި އުފުލާލުމަށް ފަހު ސިޓީ ކުޅުންތެރިން އުފާ ފާޅުކުރަނީ - ރައީސް އޮފީސް\nޔޫއެފާގެ ފައިނޭންޝިއަލް ފެއާޕްލޭ (އެފްއެފްޕީ) ގަވާއިދާ މެންޗެސްޓާ ސިޓީން ހިލާފުވެފައިވާ ނަމަ އެ ޓީމު ޗެމްޕިއަންސް ލީގުން ސަސްޕެންޑް ކުރަން ޔުއެފާގެ ތަހުގީގު ޕެނަލުން ލަފާދޭން ނިންމާފައިވާ ކަމަށް ރިޕޯޓްތައް ބުނެފިއެވެ.\nޖަރުމަނުގެ މީޑިއާއެއް ކަމަށްވާ ޑިއާ ސްޕީގަލް އިން ލީކުކޮށްލި ސިއްރު ލިޔެކިއުންތަކެއްގެ ސަބަބުން ބަލަން ފެށި މައްސަލައާ އެކު ޗެމްޕިއަންސް ލީގު ނުކުޅެވިދާނެ ކަމުގެ ބިރު ހީވެފައިވާ އިރު، އެ ލިއެކިޔުންތަކުގައި ވަނީ ސިޓީން ޔުއެފާގެ އޮފިޝަލުންތަކަކަށް ރިޝްވަތުދީގެން އެފްއެފްޕީ ގަވާއިދާ ހިލާފުވެފައިވާ ކަމަށެވެ.\nސިޓީން އެފްއެފްޕީއާ ހިލާފުވެފައި ވަނީ، ކްލަބްގެ އަސްލު ހިސާބުތައް ފޮރުވުމުގެ ގޮތުން ނުބައްދަލު އަގުތަކެއްގައި ސްޕޮންސަރުންނާ އެކު އެއްބަސްވުންތަކެއްގައި ސޮއިކުރުމާ ގުޅިގެންނެވެ. ސިޓީން ބޮޑު އަގުގައި އެތައް ސްޕޮންސަރުންނަކާ އެކު ޑީލްތައް ސޮއިކޮށްފައިވާ އިރު، އެންމެ ބޮޑަށް އެ ކްލަބުން ބޭނުންކުރީ އިއްތިހާދު އެއާވޭސްގެ ފައިސާ އެވެ.\nމީގެ ދެ ހަފްތާ ކުރިން ސިޓީ މައްސަލައިގައި ސްވިޒަލެންޑްގައި ޔުއެފާ ފައިނޭންޝިއަލް ކޮންޓްރޯލް ބޯޑުން ވަނީ ޔުއެފާގެ ބައެއް ވެރިންނާއި ޑިސިޕްލިނަރީ ކޮމިޓީއާ ބައްދަލުކޮށްފަ އެވެ. ނިއުޔޯކް ޓައިމްސް ނޫހަށް މައުލޫމާތު ދިން ފަރާތުން ބުނެފައި ވަނީ ސިޓީގެ އަދަބާ މެދު ގޮތެއް ނިންމާނީ ޑިސިޕްލިނަރީ ޕެނަލްގެ ލީޑަރު، ބެލްޖިއަމްގެ ކުރީގެ ބޮޑުވަޒީރު ވެސް ލެޓާމޭއެވެ. ގޮތެއް ނިންމުމަށް ފަހު މި ހަފުތާގެ ތެރޭގައި ޔޫއެފާގެ ޑިސިޕްލިނަރީ ކޮމިޓީއަށް ފޮނުވާނެ ކަމަށް ވެސް އެ މަސްދަރާ ހަވާލާދީ ނިއުޔޯކް ޓައިމްސްއިން ރިޕޯޓްކޮށްފައި ވެއެވެ.\nރިޕޯޓްގައި ބުނާ ގޮތުން ސިޓީ ޗެމްޕިއަންސް ލީގުން ސަސްޕެންޑް ކުރާނީ އެންމެ ސީޒަނަކަށެވެ. ނަމަވެސް ތަޖުރިބާކާރުން ބުނަނީ އަންނަ ޗެމްޕިއަންސް ލީގުން ސިޓީ ބާކީކޮށްލެވުމަކީ ވަރަށް ނާދިރު ކަމަކަށް ވާނެ ކަމަށެވެ. ސަބަބަކީ ސިޓީއަށް ޔޫއެފާގެ ނިންމުން ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް)ގައި އިސްތިއުނާފްކުރުމުގެ ފުރުސަތު އޮތުމެވެ.\nމީގެ ކުރިން ވެސް އެފްއެފްޕީއާ ހިލާވުގެން ޔޫއެފާއިން ސިޓީއަށް އަދަބު ދީފައިވެއެވެ. އެގޮތުން ކުޅުންތެރިން ގަނެވިއްކުމުގައި މަކަރު ހެދި ކަމަށް ބުނެ އެ ކްލަބު 67.3 މިލިއަން ޑޮލަރުން ޖޫރިމަނާކޮށްފައި ވެއެވެ. ޔޫއެފާގެ އިތުރުން ފީފާ އާއި އިނގިރޭސި އެފްއޭ އިން ވެސް ސިޓީގެ މައްސަލަތައް ބަލާ އެކި ފިޔަވަޅުތައް އަޅާފައި ވެއެވެ.


Hageegee Haadhisaa: Jinsee Goanaa Ge Shikaara Akahvee Dhivehi Anheneh Ge Hiydhathi Vaahaka - Vaguthu\n4 މަސް ކުރިން ( ޖުލައި 20, 2019 )\nމިއީ މީ ގެ އަހަރުތަކެއް ކުރިން ހިނގާފައިވާ ހަޤީޤީ ހާދިސާއެކެވެ. މިއީ ހާދިސާ ދިމާވި ފަރާތުން ވަގުތަށް ދީފައިވާ މަޢުލޫމާތު ގެ މައްޗަށް ބިނާކޮށް ލިޔެފައިވާ ވާހަކައެކެވެ. މި ހާދިސާ ދިމާވި ފަރާތުގެ އެދުމުގެ މަތިން ލިއުމުގައި އަސްލު ނަންތައް ބޭނުންކުރެވިފައި ނުވާއިރު ބައެއް އުނި އިތުރުތައް ގެނެވިފައި ވާނެއެވެ.\nއަހަރެންގެ ނަމަކީ ނަޝާ (އަސްލު ނަމެއް ނޫން) އެވެ. އަހަންނަކީ ތިނަދޫއަށް އުފަން މީހަކީމެވެ. ހަނދާން ހުންނަން ފެށީއްސުރެ އަހަރެން ދިރިއުޅެނީ މާލޭގައެވެ. ރަށަށް ދެވުނީ މުޅި އުމުރުގައި ވެސް އެންމެ ދެ ފަހަރުގަ އެވެ. މާލޭގައި އަހަރެން ދިރިއުޅެމުންދަނީ މަންމައާއި އަހަރެންގެ އެއްބަނޑު އެއްބަފާ ދައްތައާއި އަދި ފިރިހެން ކޮއްކޮއަކާއި އެކުގައެވެ.\nއެއީ މީގެ 18 ވަރަކަށް އަހަރު ކުރިއެވެ. އޭރު އަހަރެންގެ އުމުރުން ވާނީ 17 އަހަރެވެ. އަހަރެން އޭރު ދިޔައީ މާލޭގެ ސްކޫލެއްގެ ގްރޭޑް ދިހައެއްގައި ކިޔަވަމުންނެވެ. އެ އަހަރު އަހަރެން ކިޔަވަމުންދިޔަ ސްކޫލަށް ވަންނަންވެގެން ބައްޕަގެ ރައްޓެއްސެއްގެ ދަރިފުޅު އާމިރު ވެސް ރަށުން މާލެ އައެވެ. އަހަރެންގެ ބައްޕައާއި އާމިރުގެ ބައްޕައާއި ދެމެދުގައި އޮންނަ ގާތް ގުޅުމުގެ ސަބަބުން ބައްޕަ އާމިރު ބެހެއްޓީ އަހަރެމެން ކުއްޔަށް ހިފާފައިހުރި ގޭގައެވެ.\nއާމިރަކީ ވެސް އަހަންނާއި އެއް އުމުރެއްގެ މީ ހެކެވެ. އޭނާވެސް ކިޔަވަމުން އައީ އަހަންނެކޭ އެއްފަދައިން ގްރޭޑް ދިހައެއްގައެވެ. އާމިރު މާލެ އައިސް އެތައް ދުވަހެއް ވެގެން ދިޔައިރުވެސް އަހަންނަކާއި އޭނާއާއި ދެމެދު މާ ގިނަ ވާހަކަތަކެއް ނުދެކެވެއެވެ. ކަމެއް ޖެހި މަޖުބޫރުވެގެން ނޫން ގޮތަކަށް އަހަރެން އޭނާއާއި ވާހަކަދައްކައި ނޫޅެމެވެ. އެހެން ނަމަވެސް އޭނާ އަބަދުވެސް އަހަންނާއި "ގުޅެން އުޅޭ"ކަން އަހަންނަށް ފާހަގަ ކުރެވެ އެވެ.\nއާމިރަކީ އަހަރެން މާ ގަޔާވާފަދަ ސިފަތަކެއް ހުންނަ މީހަކަށް ނުވުމުން އަހަރެން އޭނާއާއި ވާހަކަ ދައްކަން "ވަރަށް ފޫހި"ވެއެވެ. ގިނަ ވަގުތު އޭނާ އުޅެމުންދަނީ ގްރޫޕްތަކާއި އެކު މަގުމަތީގައެވެ. އޭރު މާލޭގައި ދިރިއުޅޭ އަހަރެންގެ ލޯބިވެރިޔާ ވާފިރުވެސް އާމިރު މަގުމަތީގައި އުޅޭގޮތް ފެނިފައި އޭނާއާއި މާބޮޑަށް ގުޅުން ބަދަހި ނުކުރުމަށް އަހަންނަށް ނަސޭހަތްތެރި ވެއެވެ.\nމިގޮތުގައި އަހަރު ނިމިގެން ނަތީޖާއަށް އިންތިޒާރު ކުރަމުން ދަނިކޮށް އެއް ދުވަހަކު އާމިރު ގެޔަށް އައިގޮތަށް އައިސް އަހަރެން ކައިރީ ގައި ވަރަށް ބޮޑު ވާހަކައެއް ބުނަންވެފަ އޮތް ވާހަކަ ބުނެ ގޭތެރެއަށް ވަދެގެން ދިޔައެވެ.\nއޭނާ ހީކުރ އަހަރެން އޭނާ އެހެން ބުނީމައި ފަހަތުން ގޮސް އެއީ ކޮން ވާހަކައެއްތޯ ބަލަން ބޭނުންވާނެކަމަށެވެ. އެހެން ނަމަވެސް އެ ވާހަކައަށް ބީރު ކަންފަތެއް ދީ، ކުރަން ހުރިކަންތަކާއިގެން އަހަރެން ކުރިޔަށް ދިޔައީމެވެ. އަހަރެންގެ ހަބަރެއް ނުވުމުން އޭނާ ގޭތެރެއިން ނިކުމެގެން އައިސް އަހަރެންގެ ކައިރީގައި ހުރި ގޮނޑިއެއްގައި އިށީނދެ ހަމަޖެހިލިއެވެ.\n"އަހަންނަށް ނަޝާދެކެ ލޯ ބިވެވިއްޖެ، އަހަރެން ބޭނުން ނަޝާއާއި އިނދެގެން ދިރިއުޅުމެއް ފަށަން،" އާމިރު ވަރަށް ސާބިތުކަމާއެކު ބުނެލިއެވެ.\nއާމިރުގެ އެ ވާހަކަ އަޑުއަހާފައި އަހަރެންގެ ގާތަށް އައީ "އަލިފާން ރުޅި"އެވެ. ކަލޭތީ ހާދަ ގޮތެއްފޮތެއް ނެތް ފިރިހެނެކޭ ދޯ؟ ތިކަހަލަ މީހަކާ އެކީ ނޫޅެވިގެން ދޯ މަ މި އުޅެނީ؟" އަހަރެން އޭނާއާއި ދިމާލަށް ލޯބޮޑުކޮށްލާފައި ރުޅިވެރި ގޮތަކަށް ބުނީ މެވެ. އަދި އެއީ އަހަރެން އެއްގޮތަކަށްވެސް އަހަން ބޭނުންވާ ވާހަކައެއް ނޫންކަމާއި ދެން އެފަދަ ވާހަކައެއް ދައްކައިފިނަމަ ވަގުތުން ބައްޕަމެން ކައިރީގައި ބުނާނެ ކަމަށްވެސް އަހަރެން ބުނީމެވެ.\nއޭގެފަހުން އާމިރުގެ އުނދަގޫ ކޮންމެވެސް ވަރަކަށް އަހަންނަށް އައީ ޖެހެމުންނެވެ. އެ ވާހަކަ ވާފިރުއަށް ކިޔައި ދިނުމުން އޭނާގެ ގައިގައި .ތަޅައިގަންނަންވެސް އުޅުނެވެ. އެހެން ނަމަވެސް އަހަރެން ވާފިރު ހުއްޓުވައި އެފަދަ ކަމެއް ކުރެވުނަ ނުދީ ހިފެހެއްޓީ މެވެ. އޭނާ ވާފިރުއަށް ކޮންމެފަދަ އަނިޔާއެއްވެސް ކޮށްފާނެކަން އަހަންނަށް އެނގޭތީއެވެ.\nއެއް ދުވަހެއްގެ ދަންވަރު އަހަރެން ގަދަ ނިދީގައި އޮއްވައި އުނދަގުލެއް ވާހެން ހީވެގެން ހޭލެވުނެވެ. އޭރު ކައިރ ގައި މީހަކު ހުރެގެން އަހަރެންގެ ބޮލުގައި ފިރުމަނީ އެވެ. ފުރަތަމަ އަހަރެން ހީކުރީ އެއީ މަންމަ ކަމަށެވެ. އެހެން ނަމަވެސް އޭނާގެ ހަރަކާތްތައް "މާ މައްޗަށް" ގޮސް އަހަރެންގެ ގައިގައި އަތްލާން ފެށުމުން އެއީ މަންމަ ނޫންކަން ޔަޤީންކުރެވި، ފުންމައިގެން ތެދުވެ ކައިރީ ގައި ހުރި ސުވިޗުން ކޮޓަރީގެ ބޮކި ޖައްސާލީމެވެ. އެވަގުތު އަހަންނަށް އެ ނުލަފާ އާމިރު އަހަރެންގެ ކައިރީގައި ނުލަފާ ހިންޏެއް އައިސްފައި ހުރިތަން ފެނުނެވެ.\nވަގުތުން އަހަރެން ހަޅޭލަވައިގަންނަށް އުޅުނީމެވެ. އެހެން ނަމަވެސް އާމިރު އަހަރެންގެ އަނގަމަތީގައި އަތް އަޅައި ބާރަށް ފިއްތާލިއެވެ. ދެން އިތުރަކަށް އަހަންނަކަށް މީހެއްގެ އެހީތެރިކަމަށް އެދެވޭނެ ގޮތެއް ނުވިއެވެ. އާމިރު އަނެއްކާވެސް އަހަރެންދެކެ އޭނާ ލޯބިވާ ވާހަކަ ބުނުމަށްފަހު ކޮޓަރިން ނިކުމެގެން ދިޔައީއެވެ.\nޖެހިގެން އައި ދުވަހު އަހަރެން އެވާހަކަ މަންމައަށް ކިޔައި ދިނީމެވެ. އޭރު އާމިރު އޭނާގެ އެއްޗެހިތައް ހިފައިގެން ގެއިން ނިކުމެގެން ގޮސްފިއެވެ. ވާފިރުކައިރީގައި އެ ވާހަކަތައް ކިޔައި ދިނުމުން އޭނާވެސް ހުރީ ހައިރާންވެ ދެރަވެފައެވެ. އޭގެ ދުވަސްކޮޅެއް ފަހުން އާމިރު ފުރައިގެން ރަށަށް ދިޔަ ޚަބަރު ލިބުނެވެ.\nއޭގެ އެއް އަހަރު ފަހެވެ. އަހަރެން ހުރީ އާމިރުގެ ފުށުން ސަލާމަތްވެ ހަޔާތުގެ އެ ބަނަ ވިލާގަނޑުގެ ވިއްސާރަ ނިމުނީ ކަމަށް ނިންމައިގެން ވަރަށް ހިތްހަމަޖެހިފައެވެ. އެހެން ނަމަވެސް އެގޮތުގައި މާގިނަ ދުވަހެއް ނުވިއެވެ. ހުރިހާ ކަމަކުން ސަލާމަތްވީ ކަމަށް އުންމީދުކޮށްގެން ހުއްޓައި ހަޔާތުގައި ދެން ކުރިމަތިވީ ހީނުކުރާފަދަ މުސީބާތެކެވެ.\nއާމިރަށްފަހު އަހަރެންނާއި ޖައްސާލީ އަހަރެންގެ ޅިޔަނު، ބަޝީރެވެ. ބަޝީރަކީ ކުރީގައި ބޭރުދަތުރު ކުރަން އުޅުނު މީހެކެވެ. އެހެން ނަމަވެސް ދައްތަގެ އެދުމުގެ މަތިން އޭނާ އެ މަސައްކަތް ހުއްޓާލައި މާލެއިން ވަޒީފާއެއް ހޯދުމުގައި އުޅޭތާ މަހެއް ވަނީއެވެ. އާމިރު މާލެއަށް ބަދަލުވުމާއެކު ގޭގައި ދިރިއުޅުމުގެ ޖާގައިގެ ދަތިކަން ބޮޑުވިއެވެ. އެހެންކަމުން އަހަރެން ނިދަން ޖެހުނީ ދައްތަމެންގެ ކޮޓަރީގައެވެ. އެކޮޓަރި ހުންނަނީ ޕާޓިޝަން ޖަހާފައި ދެބަޔަށް ބައިކޮށްލާފައެވެ. އަހަރެން އެއިން އެއް ބައިގައި ނިދާއިރު ދައްތައާއި ބަޝީރު ނިދަނީ އަނެއްބައިގައެވެ.\nދުވަސްތައް ފާއިތުވަމުންދާ ވަރަކަށް އަހަރެން ދިޔައީ ބަޝީރުގެ ޝިކާރައަކަށް ވަމުންނެވެ. ކޮންމެ ރެޔަކުވެސް އަހަރެންގެ ނިދާ ބަޔަށް އޭނަ އައިސް އަހަރެން "ފެނުނު ފުރަތަމަ ފަހަރުން ފެށިގެން ހިތް ކިޔާ ކަހަލަ ގޮތެއް" ހުންނަ ކަމަށް ބުނެ އެފަދަ ވާހަކަތައް ދައްކައި އުޅެއެވެ. އަދި އެ ވާހަކަ އެއްވެސް މީހަކަށް ކިޔައިދީފިނަމަ ދައްތައަށް "ހޭ އަރުވާލައި" އޭގެ ބަދަލު ހިފާނެކަމަށް ބުނެ އޭނާ އަހަންނަށް ބިރުދައްކަމުން ދިޔައެވެ. އެކަމުގެ ބިރު އޮތުމުން އަހަރެން އެއްވެސް މީހެއްގެ ގާތުގައި އެވާހަކަ ނުބުނެ ސިއްރު ކުރީމެވެ.\nކުރިން އޭނާ އެފަދަ ކަމެއް ކޮށްފާނެކަމެއް ދުވަހަކުވެސް އަހަރެންގެ ހިތަކަށް ނާރައެވެ. އޭނައަކީ ބަރާބަރަށް ވަގުތުން ވަގުތަށް ނަމާދުކޮށް "ސުންނަތަށް އުޅޭ މީހަކަށް ވާތީ" އެވެ. ހުންނަނީ ފަޓުލޫނުގެ ފައިކުރި ކުރުކޮށްފައި، ބޮޑު ތުބުޅިއެއް ލާފައެވެ. ގޭ މީހުންނަށް ވަރަށް ގިނައިން ދީނީ ކަންކަމުގައި ނަސޭހަތްދީ ހަދައެވެ. ކޮއްކޮ މިސްކިތަށް ނަމާދަށް ނުދާތީ، މިސްކިތަށް ދިއުމަށް ބާރުއަޅައެވެ. ގޭގައި ލަވަ ޖަހާނަމަ އެކަން ވެސް މަނާކުރެއެވެ. މިގޮތަށް ގޮސް ދީނީ ހުރިހައި ކަންކަމަކަށް އޭނާ ވަރަށް ބޮޑަށް އަހަމިއްޔަތުކަން ދޭކަން ދެއްކިއެވެ. އެފަދަ މީހަކު ހަޑި މުޑުދާރު ޢަމަލަކަށް އަރައިގަންނާނެއޭ ހިތަށް އަރާނީ ކާކު ހެއްޔެވެ.\nދަންވަރު އެކެއް ޖެހި އިރުވެސް ނިދި ނާންނާތީ އަހަރެން އޮތީ އާދައިގެމަތިގައި ފޯނާއި ކުޅޭށެވެ. އޭގެ އިރުކޮޅެއް ފަހުން ބަޝީރު ވަރަށް ސިއްރުން އަހަރެން ނިދާ ބަޔަށް އައިސް އަހަރެންގެ އެނދުމަތީގައި ޖައްސާލިއެވެ. އަހަރެން އޮތީ އޭނާ ފެންނަ ކަމަށްސވެސް ނަހަދާ ފޯނާއި ކުޅޭށެވެ. އޭނާ އަހަރެންގެ ގައިގައި އަތްލާން މަސައްކަތްކުރެއެވެ. ކޮންމެ ފަހަރަކުވެސް އަހަރެން އޭނާގެ އަތް ފޮޅާލަމެވެ. އެކަމަށް އަހަރެން ދެކޮޅުހަދަމުން ދަނިކޮށް ކުއްލިއަކަށް ދައްތަ ދޮރު ކައިރީ ގައި ހުރިތަން އަހަންނަށް ފެނުނެވެ. ދައްތަ ހުރީ ރޮއެރޮއެ ހަލާކުވާވަރު ވެފައެވެ. އޭނާގެ ލޮލުން އޭރުވެސް ކަރުނަތައް ފައިބަނީ އެވެ. އަހަރެން ހުރީ ދައްތައަށް އެމަންޒަރު ފެނުމުން، "އެހެން ގޮތަކަށް" ވިސްނިދާނެ ކަމަށްޓަކައި ހާސްވެ ކަންބޮޑުވެފައެވެ. ދޮރާއި ދިމާލަށް އަހަރެން ބަލަން އިނުމުން ދައްތައް ހުރިކަން އެނގިގެން ބަޝީރު އެ ކޮޓަރިން ނިކުމެގެން ހިނގައްޖެ އެވެ.\nބަޝީރު ދިއުމުން .ދައްތަ އައިސް އަހަރެންގެ ކައިރ އިށީނެވެ. އަހަރެން ދައްތައަށް ވެގެން އުޅޭ ގޮތް ކިޔައިދޭން އުޅުނީމެވެ. ނަމަވެސް އަހަރެންގެ އަތުގައި ހިފާފައި "ދައްތައަށް މާފު" ކުރާށޭ ބުނި ހިސާބުން އަހަރެން ގަނޑުވެއްޖެއެވެ. ދައްތައަށްވެސް އެކަން ކުރިން އެނގޭކަމާއި، ބަޝީރު އެވާހަކަތައް ދައްތަ ކައިރީގައިވެސް ކުރިން ދައްކާފައިއޮތް ކަމަށް ރޮއެރޮއެފައި ކިޔައިދިނެވެ. އަހަރެން ހުރީ އެ ވާހަކަތައް ޤަބޫލުކުރަންވެސް ދަތިވެފައެވެ. ބުނާނެ އެއްޗެއް ނޭގި ބަސް ހުއްޓިފައެވެ.\nދައްތައަށް ބަޝީރުގެ އެ މުޑުދާރު އަމަލުތައް އެނގި ފެނިފައިވާއިރުވެސް އޭނާއާއި އެކީގައި ދިރިއުޅެން ބޭނުންވާ ސަބަބެއް އަހަންނަކަށް މިއަދާއި ހަމަޔަކަށްވެސް ނޭގެއެވެ. އެ ސުވާލުގެ ޖަވާބު މިއަދާއި ހަމަޔަށްވެސް ދޭން ދައްތަ ބޭނުމެއް ނުވެއެވެ. އެހެންނަމަވެސް އޭނާގެ ހައްޤުގައި އަހަރެން އެކަންތައް އިތުރު ބަޔަކަށް ނާންގައި ސިއްރު ކުރީމެވެ.\nހިނގާދިޔަ އެ ކަންތަކަށް މިހާރު 17 ވަރަކަށް އަހަރު ވެފައިވާއިރު އަދިވެސް ދައްތަ އުޅެމުންދަނީ އެ "ނުލަފާ" ބަޝީރާއި އެކީގައެވެ. އަހަރެން އެކަމާއި ކިތަންމެ ހިތްހަމަ ނުޖެހުނު ކަމުގައިވިޔަސް، ދައްތަ ބަޝީރު ދޫކޮށެއް ނުލައެވެ. އަހަރެން ދޭތެރެ ދޭތެރެއިން އެގެޔަށް ގޮސް އުޅޭ އިރު ބަޝީރު ފެނެއެވެ. އޭނާ ފެންނަ ކޮންމެ ފަހަރަކު އަހަރެންގެ ރުޅި "ސަތޭކައިން މައްޗަށް" އަރައެވެ. އަދި އޭނާގެ މުޑުދާރު ޢަމަލުތައް ލޯމައްޗަށް ސިފަވެއެވެ. އެ ހަނދާންތައް އާވާ ކޮންމެ ފަހަރަކުވެސް ދައްތައަށް އޭނާ އަނިޔާއެއް ދީފާނެ ކަމަށްޓަކައި އަހަރެން ނުހަނު ޖެހިލުންވެ ކަންބޮޑުވެއެވެ. މިކަން އޭނާއަށް އެނގޭތީ އަބަދުވެސް އޭނާ ހުންނަނީ އަހަރެން ފެނުމުން ނުލަފާ ހިންޏެއް އައިސްފައެވެ.\nޖުލައި 20, 2019 16:29\nހާދަ ދިގޭ...ކީއްވެތަ އާމިރު އެނބުރި އައީ.. ؟?